Πώς γίνεται το μάτι αν αποκολληθεί η ίριδα - Σπάνια εικόνα από επέμβαση | in.gr\nΠώς γίνεται το μάτι αν αποκολληθεί η ίριδα – Σπάνια εικόνα από επέμβαση\nΓνωρίζατε ότι η ίριδα του ματιού μπορεί να αποσπαστεί και να καταρρεύσει; Αυτό το φαινόμενο ονομάζεται διαχωρισμός της ίριδας και είναι πραγματικά επώδυνο\n29 Μαΐου 2020, 08:47\nΓνωρίζατε ότι η ίριδα του ματιού μπορεί να αποσπαστεί και να καταρρεύσει; Αυτό το φαινόμενο ονομάζεται διαχωρισμός της ίριδας και είναι πραγματικά επώδυνο.\nΗ παρακάτω εικόνα δημοσιεύτηκε στο New England Journal of Medicine και δείχνει την ίριδα ενός 48χρονου ασθενή, ο οποίος χτυπήθηκε στο μάτι από ένα λάστιχο, την ώρα που προσπαθούσε να δέσει με αυτό αποσκευές στην μοτοσικλέτα του.\nΜετά από μια εβδομάδα με πόνους στο μάτι και ενώ ταυτόχρονα είχε θολή όραση και διπλωπία (διπλή όραση, δηλαδή έβλεπε τα πάντα διπλά από το μάτι αυτό) πήγε σε κλινική οφθαλμολογίας. Εκεί διαπιστώθηκε ότι είχε τραυματιστεί στην ίριδα, η οποία είχε αρχίσει να αποκολλάται από τον οφθαλμό.\nΣυγκεκριμένα, η ίριδα του ασθενούς είχε αποκολληθεί κατά μήκος της πάνω πλευράς της και ήταν χαλαρή.\nΗ πιο συνηθισμένη αιτία της ίριδας που αποκόπτεται από το ακτινωτό σώμα του ματιού είναι ο τραυματισμός από χτύπημα στο πρόσωπο. Έχουν αναφερθεί περιπτώσεις τραυματισμών από αθλήματα, τραυματισμοί που σχετίζονται με ιππασία, από αερόσακο αυτοκινήτου, βασικά από οποιοδήποτε χτύπημα με δύναμη στην περιοχή των ματιών.\nΌταν συμβεί αυτό, ο τραυματίας αδυνατεί πλέον να ρυθμίζει το πόσο φως μπαίνει στο μάτι. Αυτό μπορεί να οδηγήσει σε επιπλοκές, όπως η φωτοφοβία -ο πόνος που βιώνουμε όταν το φως είναι πολύ έντονο- μαζί με διπλή όραση και λάμψεις.\nΣε σχετικά ήπιες περιπτώσεις, η αντιμετώπιση της αποκόλλησης της ίριδας γίνεται με ανάπαυση στο κρεβάτι, αλλά σε πιο σοβαρές περιπτώσεις απαιτείται χειρουργική επέμβαση για την επανασύνδεση της ίριδας.\nΠηγή: www.iatropedia.gr (Με πληροφορίες από το www.sciencealert.com)\nΣχετικά άρθρα: ➤ Μεγάλη έρευνα: Διπλάσιος ο κίνδυνος θανάτου εξαιτίας της COVID-19 για τους καρκινοπαθείς ➤ Υπό αμφισβήτηση η αξιοπιστία της έρευνας για την επικινδυνότητα της υδροξυχλωροκίνης ➤ Βρετανία : Το νοσηλευτικό προσωπικό δεν ενημερώνεται για κρούσματα κοροναϊού σε συναδέλφους\nΕλλάδα Ο Ναπολέων, η Ασημίνα και μια «σιχαμένη ξανθιά» - Η καλημέρα του Αρκά «τα σπάει» 4 λεπτά πριν\nΕλλάδα «Έκανε λάθος ο παπάς μας» - Διασωληνωμένος σε νοσοκομείο της Θεσσαλονίκης ανεμβολίαστος ιερέας 5 λεπτά πριν\nAgro-in ΕΛΓΑ – Το χρονοδιάγραμμα των πληρωμών για τον ανοιξιάτικο παγετό 6 λεπτά πριν\nRelationsex Έχετε αναρωτηθεί πόσο μελωδικός είναι ο οργασμός σας; Έχουμε την… ηχητική απάντηση! 11 λεπτά πριν\nΕλλάδα Πλαστά πιστοποιητικά εμβολιασμού με σφραγίδα και barcode στην Βουλγαρία - Πολύ πιθανό να τα έχουν προμηθευτεί και Έλληνες 15 λεπτά πριν\nΚόσμος Το... τερμάτισαν: Αντιεμβολιαστές έβαλαν βόμβα σε σχολείο - Εκτεταμένες ζημιές 18 λεπτά πριν


Nikos Karatzis, Author at Pluspack - Plastic Packaging Products Industry\nΣΑΚΟΥΛΕΣ ΑΠΟΡΡΙΜΜΑΤΩΝ FRESHLER ΜΕ ΧΕΡΟΥΛΙΑ\nΑΠΟΡΡΙΜΜΑΤΩΝ ΣΕ ΡΟΛΟ ΟΙΚΙΑΚΗΣ ΧΡΗΣΗΣ\nΑΠΟΡΡΙΜΜΑΤΩΝ ΣΕ ΡΟΛΟ ΕΛΑΦΡΙΑΣ ΧΡΗΣΗΣ\nΑΠΟΡΡΙΜΜΑΤΩΝ ΣΕ ΡΟΛΟ PROFESSIONAL\nΓΙΑ ΚΑΛΑΘΑΚΙ ΓΡΑΦΕΙΟΥ – WC\nΣΑΚΟΥΛΕΣ ΑΠΟΚΟΜΙΔΗΣ / ΜΠΑΖΩΝ\nΧΑΡΤΟΠΛΑΣΤ / SHOPPING BAGS\nΔΙΑΦΑΝΑ ΣΑΚΟΥΛΑΚΙΑ ΣΥΣΚΕΥΑΣΙΑΣ\nΣακούλες απορριμμάτων freshler με χερούλια\nαπό Nikos Karatzis | Απρ 13, 2022 | Uncategorized\nΗ Pluspack S.A. με γνώμονα τη διεύρυνση της γκάμας των προϊόντων της και αναγνωρίζοντας τις ανάγκες και επιθυμίες του σύγχρονου νοικοκυριού, δημιούργησε τις νέες Σακούλες απορριμμάτων freshler με χερούλια . Το νέο αυτό προϊόν διακρίνεται για την αντοχή του, τα...\nΝέα σειρά Freshler\nΝέες σακούλες Heavy Duty\nΒιομηχανική Περιοχή Ηρακλείου,\nOδός Θ, Τ.Κ. 71601, Ηράκλειο Κρήτης\n+30 2810 381666\n+30 2810 381667\nΟ δικτυακός μας τόπος χρησιμοποιεί cookies έτσι ώστε να σας παρέχουμε την καλύτερη δυνατή εμπειρία πλοήγησης.\nΠερισσότερες πληροφορίες θα βρείτε στις ρυθμίσεις.\nΟ δικτυακός μας τόπος χρησιμοποιεί cookies έτσι ώστε να σας παρέχουμε την καλύτερη δυνατή εμπειρία πλοήγησης. Τα Cookies αποθηκεύονται στον φυλλομετρητή σας και βοηθάνε στην αναγνώρισης σας εφόσον επιστρέψετε στο δικτυακό μας τόπο. Επίσης βοηθούν την ομάδα μας να κατανοήσει ποιες ενότητες του δικτυακού μας τόπου βρήκατε πιο ενδιαφέρουσες και χρήσιμες.\nΤα απαρραίτητα Cookies πρέπει να είναι συνεχώς ενεργά για την ομαλή λειτουργία του διακτυακολύ μας τόπου.\nΟ δικτυακός μας τόπος χρησιμοποιεί Google Analytics για την συλλογή ανώνυμων πληροφοριών όπως ο αριθμός των επισκεπτών αλλά και τις πιο δημοφιλείς σελίδες. Η ενεργοποίηση αυτού του cookie μας βοηθάει να γίνουμε καλύτεροι.\nΠερισσότερες πληροφορπίες σχετικά θα βρείτε εδώ: Πολιτική Cookies


Επεμβάσεις & στα σχολεία του «Υφαντηρίου»\nΘετική απάντηση στο αίτημα του Δήμου Λέσβου για την παραχώρηση τριάντα λυόμενων αιθουσών, για τις ανάγκες στέγασης των μαθητών στα σχολεία που θα ξεκινήσουν το επόμενο διάστημα εργασίες επισκευής τους, έδωσε η Ύπατη Αρμοστεία.\nΌπως αναφέρει ο αντιδήμαρχος Τεχνικών Υπηρεσιών Κ. Κατσαρός, η μεταφορά των αιθουσών θα γίνει το καλοκαίρι, ενώ τα έξοδα μετακίνησης που μπορεί να φτάσουν και τις 8 χιλιάδες ευρώ, θα αναλάβει να τα καλύψει ο Δήμος Λέσβου.\n«Το επόμενο διάστημα, θα ξεκινήσουν οι εργασίες για την επισκευή του κτιριακού συγκροτήματος που στεγάζονται το 3ο Γυμνάσιο 3ο Λύκειο και 4ο Λύκειο, δίπλα από την Αστυνομική Διεύθυνση Λέσβου.\nΤο έργο έχει ενταχθεί στο ΠΕΠ Βορείου Αιγαίου, έχει ολοκληρωθεί η δημοπράτηση και η ανάδειξη αναδόχου και είναι ζήτημα χρόνου να ξεκινήσουν οι εργασίες.\nΕπιπλέον, στο Ειδικό Αναπτυξιακό έχει ενταχθεί το έργο ανάπλασης και επισκευής του κτιρίου της Ακαδημίας, προϋπολογισμού 2,5 εκατομμυρίων ευρώ. Αν εξευρεθούν οι επιπλέον 170 χιλιάδες ευρώ για την κάλυψη της διαφοράς του ΦΠΑ, θα δημοπρατηθεί το φθινόπωρο ή έως τέλος του χρόνου. Οι εργασίες καλώς εχόντων των πραγμάτων, θα ξεκινήσουν εντός του 2019.\nΣε κάθε περίπτωση, πρέπει να φροντίσουμε να υπάρξει επάρκεια λυομένων αιθουσών για τη στέγαση των παιδιών.\nΕιδικά στην περίπτωση του συγκροτήματος των Υφαντηρίων, που θα ξεκινήσει άμεσα και θα διαρκέσει σχεδόν τρία χρόνια, θα συγκληθεί σύσκεψη τις επόμενες ημέρες με όλους τους εμπλεκόμενους φορείς και τον εργολάβο που θα αναλάβει το έργο, ώστε να αποφασιστούν οι λεπτομέρειες για την στέγαση των παιδιών και την εξέλιξη του έργου.


«Ο κόσμος είναι ένα υφαντό που το υφαίνουμε\nκαθημερινά στους μεγάλους αργαλειούς\nτης πληροφορίας, των συζητήσεων, των ταινιών, των βιβλίων,\nτου κουτσομπολιού, των μικρών ανεκδότων».\nΌλγκα Τοκάρτσουκ (από την ομιλία της στην απονομή του Νόμπελ Λογοτεχνίας)\nΣτην εποχή των μαζικών μεταναστεύσεων και του ξεσπιτώματος τόσων πληθυσμών, το μυθιστόρημα Πλάνητες της Όλγκα Τοκάρτσουκ φαντάζει ως άσκηση πολιτιστικής ανθρωπολογίας και μνήμης. Πρόκειται για ένα αποσπασματικό, πολυσυλλεκτικό ντοκουμέντο ταξιδιωτικών οδηγών, απομνημονευμάτων, χρονικών, δοκιμίων γραμμένων σε αεροδρόμια και προθαλάμους ξενοδοχείων, υπαρξιστικών αναζητήσεων σχετικών με τη θνητότητα του ανθρώπινου σώματος, καθώς και διάμεσων κειμένων που απηχούν τον Σπινόζα και τον Σιοράν, τον Βαυαρό Ζέμπαλντ, τον εξόριστο Τσέχο Μίλαν Κούντερα, τον Σέρβο Ντανίλο Κις και την Κροάτισσα Ντουμπράβκα Ουγκρέσιτς.\nH μετάφραση της Αλεξάνδρας Ιωαννίδου αποδίδει απόλυτα τον αποσπασματικό χαρακτήρα της αφήγησης σ΄ ένα γεμάτο χρονικές μετατοπίσεις κείμενο που συνιστά ταυτόχρονα προσωπικό ημερολόγιο, χρονικό και συρραφή διηγημάτων, εν ολίγοις είναι μια περιπλάνηση σε διαφορετικά επίπεδα της ανθρώπινης συνείδησης, «ένα είδος νεο-σουρεαλισμού που δεν φοβάται το παράδοξο και πηγαίνει κόντρα στο ρεύμα, που εμπνέεται από τις νέες επιστημονικές θεωρίες και έχει συνεχείς αναφορές στους μύθους και όλα όσα έχει δημιουργήσει η ανθρώπινη φαντασία», όπως το χαρακτήρισε και η ίδια στην ομιλία της στην απονομή του Νόμπελ Λογοτεχνίας.\nAπόρριψη των σκύλων του Παβλόφ και του Ταξιδιωτικού Οδηγού\nΜουσεία ανατομίας με εκτρώματα ανθρώπινων υπάρξεων –η εμμονική διατήρηση των σωμάτων μετά τον θάνατο–, ό,τι απέμεινε από την καρδιά του Σοπέν ή τον τένοντα της πτέρνας του Αχιλλέα. «Μια βίαιη δύναμη, η οποία είναι ίδιον κάθε ατόμου της οργανικής ύλης, κρατάει ζωντανή τη ζωή στον πλανήτη». Η συγγραφέας θέλγεται από το ημιτελές, το παρασιτικό, την απόκλιση, τη ρωγμή και τη φθορά: ως εκ τούτου υπογραμμίζει την εύθραυστη, ευμετάβολη ποιότητα της ανθρώπινης φύσης, με τις παραγράφους του βιβλίου της όμως ενισχύει τη στιβαρότητα και αλληλοδιάδραση των χαρακτήρων που επινοεί. «Η νύχτα δεν τελειώνει ποτέ, πάντα απλώνει την εξουσία της πάνω από κάποιο κομμάτι του κόσμου». Η ρομαντική αφηγηματική παράδοση της κεντρικής Ευρώπης εδώ συστρέφεται με δεξιοτεχνία, υπερπηδά τα όρια μεταξύ των εθνών και την ίδια της τη «ρευστότητα» και συναντά τον πραγματισμό της αγγλοσαξονικής παράδοσης, παράγοντας τη φόρμα που η ίδια αποκαλεί «αστερισμό».\nΗ συγγραφέας θέλγεται από το ημιτελές, το παρασιτικό, την απόκλιση, τη ρωγμή και τη φθορά: ως εκ τούτου υπογραμμίζει την εύθραυστη, ευμετάβολη ποιότητα της ανθρώπινης φύσης, με τις παραγράφους του βιβλίου της όμως ενισχύει τη στιβαρότητα και αλληλοδιάδραση των χαρακτήρων που επινοεί.\nΟι «Πλάνητες», μια σλαβικής προέλευσης σέχτα που έχει αποκηρύξει την «αποκατεστημένη» εκδοχή της ζωής με μια ζωή περιπλάνησης και εκούσιας ανεστιότητας και ξεριζώματος, εμφανίζονται στη μέση του βιβλίου. Η ηρωίδα Άννουσκα βρίσκεται απελπισμένη στη μέση μιας ανώνυμης ρωσικής πόλης και ανάβει τρία κεριά σε μια εκκλησία, όταν συναντά μιαν άστεγη γυναίκα, μια «πλάνητα» προσκυνήτρια ξένων τόπων, που θα της υποδείξει την οδό της διαφυγής της από αυτά που τη βασανίζουν. Ημιτελή, αποκλίνοντα και περιφερικά ιδεώδη και τερατώδεις, «εκτός νόρμας» επιλογές υποκαθιστούν τις συνειδησιακές βεβαιότητες της πρωταγωνίστριας και, μαζί, του αναγνώστη.\nΚάποιοι χάρτες (από το Agile Rabbit Book of Historical and Curious Maps) παλαιάς εποχής που κοσμούν το βιβλίο, μικρές πόλεις δίπλα στον ποταμό Όντερ και τους παραποτάμους του, η περιγραφή της Πελοποννήσου στη νοηματική γλώσσα –«το σχήμα ενός μεγάλου μητρικού χεριού, σίγουρα όχι ανθρώπινου»– όλα συμβάλλουν σ’ αυτήν την εντύπωση αφηγηματικής ενέργειας που εκπορεύεται από την περιπλάνηση καθεαυτήν (το σύνδρομο αντι-Ανταίου που ομολογεί η συγγραφέας). Εκεί, κατά τη διαρκή μετακίνηση, σύσσωμο το οικογενειακό ιστορικό και το κοινωνικό πλαίσιο εξαφανίζεται, για να παραχωρήσει τη θέση του στην αναζήτηση ενός νέου τόπου προορισμού. Ακριβώς σαν να επρόκειτο για έναν αστερισμό από πιθανούς προορισμούς. Όσο για τον χρόνο, αυτός επίσης μπορεί να μετατραπεί σε διαρκές παρόν, εάν μια πτήση απαλείψει τις διαφορές της συμβατικής ώρας ανάμεσα στο αεροδρόμιο αναχώρησης και στο αεροδρόμιο άφιξης. Τα αεροδρόμια μετατρέπονται σε δημοκρατίες μιας διεθνούς συνομοσπονδίας κρατών που ως μοναδικό εχέγγυο ιθαγένειας ζητούν ένα boarding pass.\nΜια ελεγχόμενη ψύχωση\nΗ Τοκάρτσουκ δεν συμμερίζεται τη μηχανιστική αντίληψη της επιστήμης της (σπουδές Ψυχολογίας σε μια γκρίζα κομμουνιστική μεγαλούπολη, σ’ ένα πανεπιστήμιο κτισμένο πάνω στα ερείπια ενός εβραϊκού γκέτο), σύμφωνα με την οποία η ζωή ερμηνεύεται βάσει των νόμων του ανόργανου κόσμου. Επιχειρεί μια βιταλιστική προσέγγιση κι εγκαινιάζει μια νέα ανθρωπολογία της αφήγησης, πρώτο στοιχείο της οποίας είναι η σωματικότητα ως εύθραυστο όχημα κάθε βιώματος. «Η ζωή στο καράβι είναι ποτισμένη στην αδρεναλίνη». Κέρινα προπλάσματα και εκτεθειμένες μουμιοποιήσεις του νεκρού ανθρώπινου σώματος με ανοιχτά τα σωθικά και τονισμένα τα στοιχεία του φύλου, μια μούμια που κινείται και μιλά: το σώμα παραμένει κάτι μυστηριώδες, ένας πλανήτης προς εξερεύνησιν. Ανατμήσεις και καταβυθίσεις στην αλήθεια που κρύβεται κάτω από το δέρμα, τους μύες και τους ιστούς, όπως στις ταινίες του Πήτερ Γκρήναγουέι. «Προσεκτικά, σαν να άγγιζε κάποιο ευαίσθητο ορεγκάμι, ξεδίπλωσε με τις άκρες των δακτύλων του το δέρμα του ζώου και είδε το περιτόναιο που άνοιγε με τη σειρά του, σαν να ήταν ο γάτος κάποιου είδους πολύτιμο βιβλίο φτιαγμένο από κάποιο ανώνυμο εξωτικό υλικό».\nΗ αποσπασματικότητα, καθεαυτήν, της ανθρώπινης εμπειρίας, μέρος κι αυτή της ταξιδιωτικής ψυχολογίας, που ανάλογα επικαθορίζει και το ύφος: διεκδικώντας το νεκρό σώμα του πατέρα, κατ’ ουσίαν διεκδικείς ένα μέρισμα στην αθανασία του σώματος.\nΔεύτερο στοιχείο, η αποσπασματικότητα, καθεαυτήν, της ανθρώπινης εμπειρίας, μέρος κι αυτή της ταξιδιωτικής ψυχολογίας, που ανάλογα επικαθορίζει και το ύφος: διεκδικώντας το νεκρό σώμα του πατέρα, κατ’ ουσίαν διεκδικείς ένα μέρισμα στην αθανασία του σώματος. Το ίδιο κάνεις όταν ανακαλείς ένα απόσπασμα από τον Μπόρχες. Το ποιητικό υποκείμενο αποφασίζει τι θα κρατήσει στη μνήμη του και τι θα διαγράψει, με μια εκλεκτική πρωτοβουλία: «Εκεί όπου με πρόσβαλαν, με έθιξαν, με πόνεσαν, οι τόποι σταμάτησαν να υφίστανται για μένα». Lethologica: η λογική της λήθης.\nΤρίτο στοιχείο, ο έντονος μυστικισμός. Όπως στην ταινία «Η περιπέτεια» του Αντονιόνι, μια γυναίκα εξαφανίζεται σε ένα θέρετρο της Κροατίας μαζί με την κόρη της κι έπειτα επανεμφανίζεται, χωρίς επεξηγήσεις. Οι απολεσθείσες έφαγαν σταφύλια, ήπιαν θαλασσινό νερό, κοιμήθηκαν σε μια σπηλιά, αυτό είναι όλο. Η επιστολή της Γιοζεφίνε Ζόλιμαν στον αυστριακό αυτοκράτορα Φραγκίσκο τον Πρώτο και η επανασυγγραφή της Ιστορίας από γυναικείο χέρι, η εξορία των σκύλων νομοθετημένη από τον Κεμάλ Ατατούρκ, ένα χαρέμι απ’ όπου τα μυστικά διαρρέουν μέσω των τοίχων, όλα ρευστά κι αλληλοσυμπλεκόμενα, στη σύνθεση ενός νέου μύθου. Στην πρώτη εμβόλιμη ιστορία, το ακρωτηριασμένο πόδι έχει τα αυτόνομα, δικά του όνειρα από ένα αγώνα δρόμου, από το υγρό γρασίδι όπου θα πατούσε ξυπόλητο, από τη νωπή άμμο στην ακρογιαλιά. Η αλήθεια, αν τα βάλεις όλα κάτω σε μια μεγάλη κόλλα χαρτί και αναζητήσεις τις συνάφειες, ίσως να προσεγγίζεται. Ίσως, όμως, και όχι. «Εν μέσω νευρικών ψιθύρων των ταραγμένων ανθρώπων, βρισκόταν ήδη ένα σώμα έτοιμο για ανατομή [...] Στα εισιτήριά μας το παρουσίαζαν σαν κάποιο γευστικό έδεσμα, specialité de la maison…». Αληθοφάνεια εκεί όπου η επιστήμη θα διεγίγνωσκε ψύχωση.\nΤο 2014 το επικό μυθιστόρημα Τα βιβλία του Ιακώβ, το magnum opus της Τοκάρτσουκ, ανακίνησε απειλές και κατηγορίες κατά της συγγραφέως και των εκδοτών της στην Πολωνία. Το μυθιστόρημα, εμπνευσμένο από το ιστορικό πρόσωπο του Μπένεντικτ Χμιελόβσκι, ξεκινά το 1752 στο Ροχάτιν της Ουκρανίας και εξελίσσεται σε μια σπηλιά της Κορολόβκα, της σημερινής Πολωνίας, όπου κρύβεται μια οικογένεια Εβραίων, ενώ η αφήγηση διέρχεται και τη Λισαβόνα των σεισμών του 1755, την Τουρκία, την Ελλάδα, την Αυστρία και τη Γερμανία.\nΠετώντας συνειδητά εδώ κι εκεί: η συγγραφέας\nΗ Όλγκα Τοκάρτσουκ γεννήθηκε το 1962 και σήμερα ζει στο Μπρότσλαου της Πολωνίας. Από το 1989, όταν δημοσίευσε την πρώτη της ποιητική συλλογή, παράλληλα με το κυρίως επάγγελμά της, της ψυχολόγου και ψυχοθεραπεύτριας, έχει αναδειχθεί στην επιφανέστερη προσωπικότητα των σύγχρονων πολωνικών γραμμάτων. Η φεμινίστρια, αντικαθεστωτική συγγραφέας με τον «πολωνικό κότσο» που μεγάλωσε στο κλίμα των εξεγέρσεων του ’68 και θεωρείται συνεχίστρια του Βίτολντ Γκομπρόβιτς, δημοσίευσε, το 1989, μια συλλογή ποιημάτων με τίτλο Πόλεις στους καθρέφτες. Το πρώτο της μυθιστόρημα Το ταξίδι των βιβλιανθρώπων (1993) τοποθετείται στη Γαλλία του 17ου αιώνα. Μετά από τον πρώτο της γάμο, τη γέννηση του γιου της και την προσωπική της κρίση, η Τοκάρτσουκ ταξίδεψε μόνη της από τη Μαλαισία έως την Ταϊβάν και τη Νέα Ζηλανδία. Το δεύτερο μυθιστόρημά της, το Ε.Ε. (1995) φέρει ως τίτλο τα αρχικά της προικισμένης ηρωίδας Έρνα Έλτζερ, που μεγαλώνει σε μια αστική γερμανο-πολωνική οικογένεια της Μπρατισλάβα του 1920. Το τρίτο της μυθιστόρημα, Το Αρχέγονο και άλλοι καιροί (μτφρ. Αλεξάνδρα Ιωαννίδου, 1996) εκτυλίσσεται, για οκτώ δεκαετίες του 20ού αιώνα, στο Πράβιεκ της Πολωνίας. Ακολούθησαν διηγήματα και νουβέλες (Η ντουλάπα, 1997, Σπίτι της μέρας, σπίτι της νύχτας, 1998/2003, Παίζοντας πολλά ντραμς, 2001), δοκιμιακά κείμενα (Η κούκλα και το μαργαριτάρι, 2000) και ιδιότυπα αφηγήματα (Οι τελευταίες ιστορίες, 2004, Η Άννα στις κατακόμβες, 2006). To 2009 δημοσίευσε το υπαρξιακό θρίλερ Σύρε το άροτρό σου πάνω από τα οστά των νεκρών, που ενέπνευσε τη βραβευμένη ταινία "Spoor" της Ανιέσκα Χόλαντ.\nΤο 2015, λίγο πριν η Δεξιά κερδίσει τις εκλογές στην Πολωνία, της απονεμήθηκε το μεγαλύτερο λογοτεχνικό βραβείο της χώρας της, το Nike. Οι Πλάνητες (2018) της εξασφάλισαν το International Booker Prize και για την ίδια χρονιά τής απονεμήθηκε το Νόμπελ λογοτεχνίας. Η Τοκάρτσουκ είναι η εμπνεύστρια ενός ιδρύματος υποστήριξης συγγραφέων και μεταφραστών, που η έδρα του θα βρίσκεται στη βίλα του γνωστού πολωνού ποιητή Τιμοτέους Κάρποβιτς, στο Μπρότσλαου.\nΤΑ ΒΙΒΛΙΑ ΤΗΣ OLGA TOKARCZUK\nΝίκος Ξένιος\tΕκδ. ΚΑΣΤΑΝΙΩΤΗ\tΜυθιστόρημα\tΌλγκα Τοκάρτσουκ\tΒραβείο Νόμπελ\tΠολωνία


Γλυκά Νερά: «Ίσως οι δράστες να μην συλληφθούν ποτέ» - Το δημοσίευμα της Sun για τις έρευνες και τους υπόπτους» | Εφημερίδα "Στόχος" - Stoxos newspaper\nΓλυκά Νερά: «Ίσως οι δράστες να μην συλληφθούν ποτέ» - Το δημοσίευμα της Sun για τις έρευνες και τους υπόπτους»\nΟι διαρρήκτες που δολοφόνησαν την 20χρονη Καρολάιν, μπορεί να μην συλληφθούν ποτέ, επισημαίνει η διαδικτυακή έκδοση της βρετανικής εφημερίδας Sun, σε σημερινό δημοσίευμα, επικαλούμενη εγκληματολόγους. Το ενδιαφέρον των βρετανικών ΜΜΕ για την σοκαριστική υπόθεση στα Γλυκά Νερά παραμένει αμείωτο, με δεδομένο ότι ο πατέρας της δολοφονημένης γυναίκας κατάγεται από τη Βρετανία.\nΜε σημερινό ρεπορτάζ, η Sun κάνει λόγο για αποτυχία της αστυνομίας να συλλάβει τη συμμορία των "ερασιτεχνών" που διέπραξε το στυγερό έγκλημα. Η Καρολάιν βασανίστηκε και στραγγαλίστηκε από τους δράστες που εισέβαλαν στο σπίτι όπου διέμενε με τον σύζυγο και το λίγων μηνών βρέφος τους, τα ξημερώματα της 11ης Μαϊου.\n"Κάτι δεν πάει καλά"\nΟι ειδικοί, που παρακολουθούν στενά τις έρευνες της αστυνομίας να εντοπίσουν τους δράστες, λένε ότι τρεις εβδομάδες μετά τη δολοφονία, το έγκλημα θα έπρεπε να έχει εξιχνιαστεί. "Εάν αυτή ήταν μία συνηθισμένη διάρρηξη θα είχε εξιχνιαστεί μέχρι τώρα", αναφέρει ο Απόστολος Λύτρας. "Διαβάζουμε ότι δεν έχει βρεθεί DNA, ούτε αποτυπώματα και ότι υπάρχουν λίγα στοιχεία και όμως, δείχνουν να είναι ερασιτέχνες", δηλώνει στην εφημερίδα. "Κάτι δεν πάει καλά", προσθέτει ο Απόστολος Λύτρας.\nΟι αστυνομικές αρχές που διερευνούν την υπόθεση, η οποία συγκλόνισε την κοινή γνώμη, έχουν περιορίσει τη λίστα των υπόπτων σε 10 άτομα, όπως επισημαίνει το δημοσίευμα. "Πρόκειται για σκληρούς εγκληματίες, διαφόρων εθνικοτήτων", είπε ένας αστυνομικός στην διαδικτυακή Sun. "Είναι μία δύσκολη υπόθεση. Έχει πάρει περισσότερο χρόνο απ' ότι θεωρούσαμε, αλλά πλησιάζουμε", ανέφερε ο ίδιος.\n"Συμφωνώ ότι μας πήρε περισσότερο χρόνο"\nΗ 20χρονη Καρολάιν μετακόμισε στην Αθήνα μετά τον γάμο της με τον 32χρονο πιλότο. Το ζευγάρι γνωρίστηκε στην Αλόννησο. Στο ίδιο νησί, πριν μερικές ημέρες, συγγενείς και φίλοι είπαν το τελευταίο "αντίο" στη νεαρή μητέρα. Η στυγερή δολοφονία έγινε τα ξημερώματα της 11ης Μαίου, στη μεζονέτα όπου διέμενε το ζευγάρι, στα Γλυκά Νερά. Οι έρευνες περιβάλλονται από ένα πέπλο μυστηρίου, με τις αρχές να επισημαίνουν ότι η "μυστικότητα" παραμένει το κλειδί για τον εντοπισμό των κακοποιών. "Ξεκάθαρα βρισκόμαστε πολύ, πολύ κοντά", τονίζει ο Σταύρος Μπαλάσκας στην εφημερίδα για να προσθέσει ο συνδικαλιστής της αστυνομίας: "συμφωνώ ότι μας πήρε περισσότερο χρόνο".\nΣτο δημοσίευμα γίνεται αναφορά και στην ψυχολόγο που παρακολουθούσε την Καρολάιν και η οποία μίλησε με τις αστυνομικές αρχές. Σύμφωνα με πηγές της βρετανικής εφημερίδας, οι πληροφορίες θα μπορούσαν να βοηθήσουν. 'Μας παρέχει πληροφορίες για το ποιος άλλος θα μπορούσε να γνωρίζει για το μεγάλο χρηματικό ποσό που βρισκόταν στο σπίτι", αναφέρει η πηγή που επικαλείται η Sun και προσθέτει πως "η γνώση της για την Καρολάιν είναι πολύ σημαντική".\nΜικραίνει η λίστα των υπόπτων - "Οδηγός" των ερευνών το "ορφανό" DNA\nΣημειώνεται ότι σύμφωνα με δημοσίευμα της Realnews, την περασμένη Κυριακή, οι έρευνες για την εξιχνίαση του φρικτού εγκλήματος επικεντρώνονται πλέον σε έναν κύκλο 10 υπόπτων, οι περισσότεροι με βαρύ ποινικό παρελθόν. Οι έμπειροι αξιωματικοί της ΕΛ.ΑΣ., με "οδηγό" την περιγραφή που έδωσε στην κατάθεσή του ο 32χρονος πιλότος για τον βραχύσωμο άνδρα με τα παραπανίσια κιλά, αλλά και το "ορφανό" γενετικό υλικό που βρέθηκε σε επίμαχα σημεία στη σοφίτα, προσπαθούν να δώσουν συγκεκριμένη κατεύθυνση στις έρευνες για τον εντοπισμό των δραστών, ανέφερε το δημοσίευμα. Υπενθυμίζεται πως, σύμφωνα με όσα έχει καταθέσει ο 32χρονος, ο άνδρας, ύψους έως 1,70 μ., περιγράφηκε ως ο αρχηγός της συμμορίας, αλλά και ως ο άνθρωπος που έκοψε το νήμα της ζωής της 20χρονης Καρολάιν.


Katerina-Movies: THE KANE FILES: LIFE OF TRIAL (2010) DVDRip.XviD-EVO - ΕΝΣΩΜΑΤΩΜΕΝΟΙ ΥΠΟΤΙΤΛΟΙ\nTHE KANE FILES: LIFE OF TRIAL (2010) DVDRip.XviD-EVO - ΕΝΣΩΜΑΤΩΜΕΝΟΙ ΥΠΟΤΙΤΛΟΙ\nΜετάφραση υποτίτλων από:maritsa\nΕίδος Ταινίας:ΠΕΡΙΠΕΤΕΙΑ / ΔΡΑΣΗΣ\nΗθοποιοί:Drew Gourley, Ethan Embry, William Devane, William Atherton, Whitney Able, Eve Mauro, Paul Rae, Scott Beringer\nΟ σερίφης συνέλαβε ένα κρατούμενο που απέδρασε. Στη διάρκεια της μεταφοράς του ο Scott Kane το ξανασκάει. Ο λόγος είναι ο 6χρονος γιος του ο οποίος χρειάζεται μεταμόσχευση καρδιάς και στη φυλακή είναι αδύνατο να βρει τα χρήματα. Παλιός εγκληματίας είχε αφήσει πίσω του την παλιά του ζωή και αναγκάστηκε να ξαναμπλέξει για τα λεφτά που μπορούν να οδηγήσουν σε φόνο αλλά και να σώσουν ζωές. Δυστυχώς το παιχνίδι που αναγκάζεται να παίξει κρύβει πολλές δυσάρεστες εκπλήξεις, πολλούς εχθρούς και κάποιους ανέλπιστους φίλους. Ο χρόνος του κυλά και αυτός θα κάνει τα πάντα να βάλει το παιδί του στην λίστα αναζήτησης δότη, με οποιοδήποτε κόστος, ακόμα και τη ζωή του!!!\nΜια απρόσμενα καλή ταινία με αρκετές ανατροπές, έντονες αντιπαραθέσεις από καθημερινούς ανθρώπους, φαινομενικά αθώους, ένα κυνήγι με τον χρόνο για έναν άνθρωπο που πρέπει να προλάβει να φέρει τα πάνω κάτω, όχι μόνο για να δικαιωθεί αλλά για να σώσει ότι πολυτιμότερο έχει!


Τρόμος από τη νέα «έκρηξη» διασωληνωμένων - 2.405 νέα κρούσματα & 49 θάνατοι\n12.03.2021 | 19:58\nΈλενα Πέτρακα: Είναι απαραίτητος ο φυσιολογικός ορός για την αραίωση του εμβολίου\nΑυξάνει τη λίμπιντο το εμβόλιο κατά του κορωνοϊού;\nΣτην εκπομπή «Κοινωνία Ώρα MEGA» μίλησε ο χειρουργός, ανδρολόγος και ουρολόγος, Κωνσταντίνος Κωνσταντινίδης για το κατά πόσο η είδηση του εμβολίου αυξάνει την ερωτική διάθεση.\nΑνησυχητικά είναι τα ευρήματα των επιστημόνων για τις επιπτώσεις του κορωνοϊού στον ανθρώπινο οργανισμό. Σε έρευνα του πανεπιστημίου της Οξφόρδης διαπιστώθηκε ότι ένα μεγάλο ποσοστό ασθενών ,δύο έως τρεις μήνες μετά το εξιτήριο τους από το νοσοκομείο, εξακολουθούν να αντιμετωπίζουν προβλήματα όπως δύσπνοια, κούραση αλλά και κατάθλιψη.\nΚορωνοϊός: Αναστέλλονται οι δοκιμές εμβολίου γνωστής εταιρείας\nΓνωστή φαρμακευτική που ασχολείται και με την παραγωγή εμβολίου κατά του κορωνοϊού, ανακοίνωσε την αναστολή των κλινικών δοκιμών, καθώς εμφανίστηκε ανεξήγητη ασθένεια σε εθελοντή.


Maria Pawlikowska-Jasnorzewska (1891-1945), Ποιήματα (μετάφραση-επίμετρο: Κώστας Μαντζάκος) - Ποιείν\nΈνα μήνα τώρα, δε σε είδα ούτε μιά μέρα.\nΚαμιά αλλαγή. Ίσως να ‘μαι πιο χλωμή,\nλίγο νωθρή, πιο σιωπηλή. Φαίνεται, μπορεί\nκαι ζει κανείς χωρίς αέρα.\nΒαρειές, κατάκοπες οι μέρες γυρνάν αργά, σα μουλάρια στο αλώνι.\nΚατακαλόκαιρο χτυπάει τα πατζούρια.\nΗ κάψα ανέβηκε απ’ τον κήπο και στα δωμάτια τρυπώνει.\nΑχ, πώς νιώθω την έλλειψη της παγερής καρδιάς σου.\nΕίσαι σαν τη Νίκη της Σαμοθράκης\nστο Παρίσι, αγάπη που δεν τελειώνεις!\nΑν και νεκρή, με τον ίδιο ζήλο πάντα τρέχεις,\nόπως τα κομμένα χέρια σου απλώνεις.\nΣε μιά χρυσή, μέσα, φωτιά\nθα κάψω ροζ τριαντάφυλλο,\nκλώσσας μικρό μαύρο φτερό\nκαι μιά ανθρώπινη καρδιά.\nΚανέναν δε θα φαρμακώσω,\nκανένας δε θα σκοτωθεί,\nάλλου δεν είν΄η καρδιά αυτή,\nτη δική μου, μοναχά, θα δώσω.\nΠεριστέρι δε θα πνίξω,\nτο ξόρκι μου αίμα δεν το φτιάνει,\nσ’ ένα μαγικό καζάνι\nτην ψυχή μου θε να ρίξω.\nΤο μήνυμα έτρεξε γρήγορα στο σύρμα με μαχαίρι,\nσαν ακροβάτης με μιά ομπρέλα στο σκοινί,\nτην προκαθορισμένη ώρα, άπνοα, να καταφέρει,\nνα με σκοτώσει την καθορισμένη τη στιγμή.\nΟι βιολέτες και τα λουλούδια τ’ άλλα, δε θέλαν χείλια η μάτια,\nχέρια που σπάνε, μαλλιά που γίνονται γκρι\nπροτίμησαν στο γρασίδι να σιωπούν, στ’ απόμερα τα μονοπάτια,\nπροτίμησαν να μην είναι ούτε ευτυχή ούτε δυστυχή.\nΟι βιολέτες δε θέλαν να καούν στων πολυκατοικιών τις πυρκαγιές.\nΟι βιολέτες δε θέλαν να πεθάνουν στο κρεβάτι, μ’ ένα φόβο η μιά κραυγή.\nΔε θέλαν να ‘ναι πιο έξυπνες, πιο μεγάλες, πιο θερμές,\nευχήθηκαν ειρήνη μεσ’ στ’ άρωμα το σεμνό, το βιολετί.\nΟι βιολέτες δεν ήθελαν αγάπη, λαχτάρα, αξίνα για αλληλογραφία.\nΔε θέλαν τ’ όνειρά τους να δακρύζουν, όταν στο θάνατο κανείς τα απολείπει.\nΠροτίμησαν της χρυσής μέλισσας την καθημερινή αδιαφορία,\nπου δεν θα τους κλέψει την καρδιά, γιατί επίτηδες τους λείπει.\nΈνα ακόμα καλοκαίρι\nΦέτος μάταια μας υποσχέθηκε η φημισμένη\nαστρολόγος, γι άλλη μια φορά, χαρά μεσ’ στη ζωή-\nκαι σίγησε μπερδεμένη. Σε μας, μια καστανιά λαμπαδιασμένη\nαπό λουλούδια, άνθισε, απόδειξη πως έσβησ’ άλλο ένα κερί.\nΗ Μαρία Παβλικόφσκα-Γιασνορζέφσκα γεννήθηκε στην Κρακοβία το 1891, σε οικογένεια γνωστών ζωγράφων. Και η ίδια ασχολήθηκε αρχικά με την ζωγραφική, αλλά σταδιακά αφοσιώθηκε στη συγγραφή θεατρικών έργων και κυρίως στην ποίηση. Θεωρείται η πιο σημαντική λυρική ποιήτρια του Μεοοπολέμου στη χώρα της. (“Σαπφώ της Πολωνίας”). Πέθανε το 1945 στο Μάντσεστερ της Αγγλίας, όπου είχε καταφύγει με τον σύζυγό της, στην αρχή του πολέμου.


Περιοδικό "ΣΧΕΔίΑ" στον Υμηττό !: "Μαθήματα Αλληλεγγύης" στον Υμηττό\nΠρόσφορο έδαφος και στον Υμηττό βρήκε η από διετίας πρωτοβουλία της ΕΛΜΕ για την λειτουργία των "Μαθημάτων Αλληλεγγύης".\nΈτσι από την Παρασκευή 9/3 ξεκίνησαν φροντιστηριακά μαθήματα στο 1ο Λύκειο Υμηττού στο οποίο και θα πρέπει να απευθύνονται οι γονείς που ενδιαφέρονται για πληροφορίες.\nΠαραθέτουμε την ανακοίνωση - κάλεσμα της ΕΛΜΕ Νότιας Αθήνας για την πλαισίωση των "Μαθημάτων Αλληλεγγύης" :\nΜε το ξεκίνημα της νέας σχολικής χρονιάς γίνεται σε όλους φανερό ότι η κοινωνία βρίσκεται σε μία πρωτόγνωρη δοκιμασία. Το επίπεδο ζωής όλων, εκπαιδευτικών, εργαζόμενων, μαθητών, γονιών, σε όλους τους τομείς είναι σε κατακόρυφη πτώση.\nΟι εργαζόμενοι σε όλους τους κλάδους και οι πολίτες σε κάθε συνοικία αναζητούν διεξόδους αντίστασης και ανατροπής αυτής της καταστροφικής πορείας για τη χώρα.\nΗ ΕΛΜΕ την προηγούμενη χρονιά πήρε την πρωτοβουλία των "Μαθημάτων Αλληλεγγύης", δημιουργώντας στην πράξη ένα νέο πρωτόγνωρο θεσμό συλλογικής αντίστασης και στήριξης των μαθητών και των οικογενειών τους.\nΜε 30 εθελοντές καθηγητές και συμμετοχή πάνω από 100 μαθητών, δημιούργησε τον πρώτο πυρήνα κοινωνικής δικτύωσης αλληλεγγύης που αναπτύχθηκε σε 6 σχολικές μονάδες, αναπτύσσοντας νέες σχέσεις των εκπαιδευτικών και της τοπικής κοινωνίας, δίνοντας άλλες διαστάσεις στο έργο του εκπαιδευτικού αλλά και άλλους ορίζοντες δράσης για το συνδικαλιστικό κίνημα.\nΤώρα, στηριγμένοι στην περσινή εμπειρία, έχουμε το ηθικό "χρέος" να δυναμώσουμε αυτή τη δράση σε ακόμα πιο δύσκολες κοινωνικές-οικονομικές συνθήκες που κάνουν αυτά τα μαθήματα για τους μαθητές μας άμεση ανάγκη επιβίωσης.\nΤαυτόχρονα, μπορούμε να στοχεύουμε περισσότερα σχολεία σε κάθε δήμο να γίνουν κέντρα των μαθημάτων και να συνδεθούμε ακόμα καλύτερα και με τα σχολεία και τη συνοικία, πλαταίνοντας τις δράσεις αλληλεγγύης.\nΜε βάση τα παραπάνω, καλούμε τους συναδέλφους να πάρουν την υπόθεση της αλληλεγγύης στα χέρια τους, δημιουργώντας πυρήνες αντίστασης και κοινωνικής συνοχής στα σχολεία, ενάντια στην εξαθλίωση και το φόβο αυτής της πολιτικής.\nΈχοντας βαθιά επίγνωση ότι οι κοινωνικές αλλαγές προϋποθέτουν νέες σχέσεις, νέες αξίες, νέες συσπειρώσεις από τα κάτω, καλούμε τους συναδέλφους ν' ανταποκριθούν μαζικά σ' αυτό τον τομέα δράσης και προσφοράς.\nΕτικέτες Αλληλεγγύη, Θεσμοί Αλληλεγγύης


3.1. Εντάξτε στο θέμα σας την άρνηση της πηγής να απαντήσει - Investigative Journalism Manual\nΠρέπει να είστε προετοιμασμένος ότι κάποια πηγή δεν θα έχει διάθεση να απαντήσει τις ερωτήσεις σας και θα το πει. Σε μια ηχογράφηση για την τηλεόραση ή το ραδιόφωνο, η άρνησή της να απαντήσει, είτε έχει διατυπωθεί ρητά είτε εμμέσως, θα ακουστεί, και μπορεί να την αξιοποιήσετε στο μοντάζ. Αν πρόκειται για κείμενο, μπορείτε να γράψετε: «Ο Χ αρνήθηκε να απαντήσει ερωτήσεις σχετικά με το…» Δεν χρειάζεται στα γραφόμενά σας να ερμηνεύσετε την άρνηση – απλά να την αναφέρετε. Το νόημα της άρνησης θα το κρίνουν οι αναγνώστες σας.\nΜια κοφτή άρνηση να δοθεί απάντηση σε θεμιτές ερωτήσεις μπορεί να σας δημιουργήσει τη διάθεση να αποχωρήσετε από τη συνέντευξη. Ορισμένες φορές, η επιλογή αυτή μπορεί να είναι αποτελεσματική. Μπορείτε να πείτε, «Λυπάμαι, κύριε υπουργέ. Δεν είχα προβλέψει ότι δεν θα είχα τη δική σας άποψη για αυτά τα ζητήματα, που αποτελούν και τον πυρήνα του θέματός μου. Οπότε, τώρα έχω να δουλέψω μόνο με τις δικές μου παρατηρήσεις και τα σχόλια των ειδικών και των μαρτύρων. Να αναφέρω απλά ότι δεν δεχτήκατε να σχολιάσετε;» Σε αυτό το σημείο, αν ο υπουργός είναι ευφυής ίσως αποφασίσει ότι είναι καλύτερα να πει κάτι παρά να μην εμφανίζεται καθόλου στο ρεπορτάζ. Αλλά αν συνεχίσει να αρνείται να συνεργαστεί, να αποχωρήσετε ευγενικά.\nΑκόμα και αν σας έχουν πει εκ των προτέρων ότι ορισμένες ερωτήσεις δεν θα απαντηθούν, μπορεί να είναι καλύτερα να τις θέσετε και να το κάνετε σαφές. Αυτό ισχύει ιδιαίτερα για το ραδιόφωνο και την τηλεόραση. Και ο συνομιλητής σας αλλά και το ακροατήριο σας θα γνωρίζουν ότι τουλάχιστον εσείς την κάνατε την ερώτηση. Αν δεν την κάνετε, υπάρχει πάντα η περίπτωση να επικριθείτε για αυτό. Ο εκάστοτε μη ερωτηθείς μπορεί κάλλιστα να ισχυριστεί ότι, αν τον είχατε ρωτήσει, θα είχε απαντήσει.


Διαταραχές της διάθεσης - Κατάθλιψη - © Βίκυ Μπαούρδα - Συμβουλευτική Ψυχολόγος, MSc\nΒίκυ Μπαούρδα 27 Ιουνίου 2014\nΠοιες είναι οι διαταραχές της διάθεσης\nΗ διάθεση ορίζεται ως ένας διάχυτος συγκινησιακός τόνος που επηρεάζει τις απόψεις και την αντίληψη του εαυτού, των άλλων και του περιβάλλοντος. Οι διαταραχές της διάθεσης αποτελούν μια ομάδα κλινικών συνδρόμων που έχουν ως βασικό χαρακτηριστικό τη διαταραχή του συναισθήματος, το οποίο παρεκκλίνει προς την κατάθλιψη, ή αντιθέτως τη μανία, ή περιλαμβάνει εναλλαγή κατάθλιψης και μανίας. Οι διαταραχές αυτές είναι συχνές και αρκετά σοβαρές, είναι όμως θεραπεύσιμες. Συνοδεύονται από αρκετά συμπτώματα και επηρεάζουν όλες τις περιοχές της λειτουργικότητας ενός ατόμου.\nΔιαγνωστικά κριτήρια για το Μείζον Καταθλιπτικό Επεισόδιο σύμφωνα με το DSM-IV-TR\nΤο άτομο για να διαγνωστεί με Μείζον Καταθλιπτικό Επεισόδιο θα πρέπει να εμφανίζει τουλάχιστον πέντε από τα ακόλουθα συμπτώματα για μία περίοδο δύο εβδομάδων. Τα συμπτώματα αυτά θα πρέπει να αντιπροσωπεύουν μια σημαντική αλλαγή στη λειτουργικότητα του ατόμου και να προκαλούν σημαντική ενόχληση στο άτομο ή δυσκολίες στον κοινωνικό, επαγγελματικό ή οικογενειακό τομέα. Παράλληλα, τα συμπτώματα δε θα πρέπει να εξηγούνται από το πένθος (δηλαδή μετά την απώλεια ενός αγαπημένου προσώπου) και να μη σχετίζονται με άλλες σωματικές διαταραχές ή τη λήψη κάποιων φαρμάκων. Τέλος, το ένα από τα πέντε συμπτώματα θα πρέπει να είναι είτε η καταθλιπτική διάθεση είτε η απώλεια ενδιαφέροντος ή ευχαρίστησης.\nΚαταθλιπτική διάθεση στο μεγαλύτερο μέρος της ημέρας, σχεδόν καθημερινά, όπως αναφέρει το ίδιο το άτομο ή παρατηρούν οι άλλοι για το άτομο (στα παιδιά και στους εφήβους μπορεί να εμφανίζεται ευερέθιστη διάθεση).\nΈντονη μείωση του ενδιαφέροντος ή της ευχαρίστησης σε όλες, ή σχεδόν σε όλες, τις δραστηριότητες στο μεγαλύτερο μέρος της ημέρας, σχεδόν καθημερινά, όπως αναφέρει το ίδιο το άτομο ή παρατηρούν οι άλλοι για το άτομο.\nΣημαντική απώλεια βάρους ενώ το άτομο δεν είναι σε δίαιτα, ή αύξηση του βάρους (π.χ. μεταβολή πάνω από 5% του σωματικού βάρους σε ένα μήνα), ή ελάττωση ή αύξηση της όρεξης σχεδόν καθημερινά (για τα παιδιά έχει σημασία η αποτυχία πρόσληψης του αναμενόμενου βάρους).\nΑϋπνία ή υπερυπνία σχεδόν καθημερινά.\nΨυχοκινητική διέγερση ή επιβράδυνση σχεδόν καθημερινά (η οποία παρατηρείται από τους άλλους και δεν είναι απλά υποκειμενικά συναισθήματα ανησυχίας ή επιβράδυνσης).\nΚόπωση ή απώλεια της ενεργητικότητας σχεδόν καθημερινά.\nΑισθήματα αναξιότητας ή υπέρμετρης ή απρόσφορης ενοχής σχεδόν καθημερινά (όχι απλώς αυτομομφή ή ενοχή επειδή είναι ασθενής).\nΜειωμένη ικανότητα να σκεφτεί ή να συγκεντρωθεί, ή αναποφασιστικότητα σχεδόν καθημερινά (όπως αναφέρει το ίδιο το άτομο ή παρατηρούν οι άλλοι για το άτομο).\nΕπανερχόμενες σκέψεις θανάτου (όχι μόνο φόβος θανάτου), επανερχόμενος αυτοκτονικός ιδεασμός χωρίς συγκεκριμένο σχέδιο, ή μία απόπειρα αυτοκτονίας ή ένα συγκεκριμένο σχέδιο να αυτοκτονήσει.\nΤα χαρακτηριστικά των ατόμων με κατάθλιψη\nΗ κατάθλιψη αποτελεί μία διαταραχή της διάθεσης η οποία μπορεί να εμφανιστεί σε οποιαδήποτε ηλικία και συνοδεύεται από συμπτώματα που είναι εμφανή στον τρόπο με τον οποίο το άτομο συμπεριφέρεται, επικοινωνεί με τους άλλους και σκέφτεται για τον εαυτό του και τον κόσμο.\nΒασικό χαρακτηριστικό της κατάθλιψης είναι το «καταθλιπτικό συναίσθημα» που βιώνει το άτομο. Το συναίσθημα αυτό, στις ήπιες περιπτώσεις, μπορεί να έχει τη μορφή της ανικανότητας του ατόμου να αντιδράσει συναισθηματικά σε κάποιες καταστάσεις, όπως για παράδειγμα να γελάσει. Στις πιο σοβαρές περιπτώσεις, το άτομο αισθάνεται και πιστεύει ότι βρίσκεται σε πολύ δυσμενή κατάσταση και αισθάνεται δυστυχισμένο. Το άτομο σταδιακά χάνει την αυτοεκτίμησή του, περιφρονεί τον εαυτό του, βλέπει μόνο την αρνητική πλευρά των καταστάσεων και πιστεύει ότι τα πάντα είναι μάταια. Ταυτόχρονα το άτομο αρχίζει να αποσύρεται από το κοινωνικό του περιβάλλον.\nΈνα ακόμα χαρακτηριστικό της κατάθλιψης είναι τα συναισθήματα ενοχής που αισθάνεται το άτομο. Η ενοχή αυτή συνήθως βιώνεται ως αυτοκατηγορία, δηλαδή το άτομο κατηγορεί τον εαυτό του για το γεγονός ότι αφέθηκε να φτάσει σε αυτή την άσχημη κατάσταση. Παράλληλα, το άτομο σκέφτεται συγκεκριμένα γεγονότα της ζωής του για τα οποία κατηγορεί τον εαυτό του για τον τρόπο με τον οποίο τα διαχειρίστηκε.\nΤο άτομο με κατάθλιψη δεν εκφράζει ενδιαφέρον για αυτά που συμβαίνουν γύρω του και στη ζωή του και δεν μπορεί να ευχαριστηθεί στην καθημερινότητά του. Μπορεί να εμφανίζει μια γενικότερη ψυχοκινητική επιβράδυνση η οποία είναι εμφανής στον τρόπο με τον οποίο συνδιαλέγεται με τους άλλους (για παράδειγμα καθυστερεί να απαντήσει όταν τον ρωτάνε, δίνει μονοσύλλαβες απαντήσεις, αποφεύγει το βλέμμα του συνομιλητή του). Επιπλέον, το άτομο αισθάνεται μια γενικότερη κόπωση, ιδιαίτερα τα πρωινά.\nΈνα τελευταίο χαρακτηριστικό των ατόμων με κατάθλιψη είναι το άγχος που βιώνουν, το οποίο μπορεί να εκδηλώνεται με σωματικά συμπτώματα, όπως διαταραχές στο γαστρεντερικό σύστημα, πονοκεφάλους, απώλεια της όρεξης (ή αντιθέτως υπερφαγία) ή διαταραχές στον ύπνο.\nΟι έρευνες δείχνουν ότι η κατάθλιψη απαντάται συχνότερα στις γυναίκες παρά στους άντρες. Μία ερμηνεία που δόθηκε για το εύρημα αυτό είναι ότι οι γυναίκες είναι πιθανότερο να αναγνωρίσουν τη διαταραχή και να ζητήσουν βοήθεια για αυτή, ενώ οι άντρες είναι πιθανότερο να κρύψουν τα συμπτώματα της κατάθλιψης από το κοινωνικό περιβάλλον τους. Μια άλλη ερμηνεία είναι ότι όντως οι γυναίκες είναι πιθανότερο να εμφανίσουν καταθλιπτικά συμπτώματα εξαιτίας του εντονότερου άγχους στην καθημερινότητά τους, το οποίο δημιουργείται από τα πολλαπλά καθήκοντα που αναλαμβάνουν (εργασία, οικογένεια κτλ).\nΤο κοινωνικό και οικονομικό επίπεδο του ατόμου φαίνεται επίσης ότι συνδέεται με τις πιθανότητες που έχει να αναπτύξει κατάθλιψη. Πιο συγκεκριμένα, άτομα που προέρχονται από χαμηλά κοινωνικοοικονομικά στρώματα είναι πιθανότερο να αναπτύξουν καταθλιπτικά συμπτώματα.\nΕπιπλέον, φαίνεται πως οι τραυματικές εμπειρίες που έχει ένα άτομο μπορεί να συνδέονται με την ανάπτυξη της κατάθλιψης. Σημαντικές τραυματικές εμπειρίες της παιδικής ηλικίας (για παράδειγμα ένα «άσχημο» διαζύγιο των γονιών) μπορεί να συμβάλουν στην ανάπτυξη κατάθλιψης στην ενήλικη ζωή. Παράλληλα, έντονα αγχογόνα γεγονότα ή χρόνιο στρες στη διάρκεια της ενήλικης ζωής (όπως για παράδειγμα τα προβλήματα κοινωνικής ένταξης ή ανεργίας) μπορούν να συμβάλουν στην ανάπτυξη της κατάθλιψης.\nΤέλος, γενετικοί παράγοντες φαίνεται να σχετίζονται με την ανάπτυξη καταθλιπτικών συμπτωμάτων.\nSadock, B. J., & Sadock, V. A. (2007). Kaplan & Sadock's Εγχειρίδιο Κλινικής Ψυχιατρικής (Χ. Ζερβής Επιμ. 4η εκδ.). Αθήνα: Ιατρικές εκδόσεις Λίτσας. Ζερβής, Χ. (2003). Ψυχοπαθολογία του ενήλικα (3η εκδ.). Αθήνα: Ηλεκτρονικές Τέχνες.


Κούπα μέσα στην Τουρκία για την γυναικεία ομάδα βόλεϊ του Ολυμπιακού | Ελεύθερος Τύπος\nμε μεγάλη ανατροπή\n11/04/18 • 20:01 | UPD 11/04/18 • 21:32\nΟ Ολυμπιακός, που είχε ηττηθεί (3-2) στον πρώτο τελικό του Challenge Cup εντός έδρας, «ταπείνωσε» την Μπούρσα στην Τουρκία, νίκησε στον δεύτερο αγώνα με 3-1 και πανηγυρίζει, μαζί του και το ελληνικό βόλεϊ.\nΜε την ψυχολογία στα ύψη, οι «ερυθρόλευκες» μπήκαν στο 4ο σετ με σκοπό να το κατακτήσουν και να πανηγυρίσουν την κούπα. Η Μπούρσα έβγαλε αντίδραση κι έφτασε με μινι-ανατροπή στο 8-7, αλλά έκτοτε ο ρυθμός άλλαξε. Η ανατροπή επετεύχθη χάρη στους κρίσιμους πόντους της Πολ και της Λαμπρούση, που έφεραν τον Ολυμπιακό μπροστά με 14-16 στη δεύτερη διακοπή και έκτοτε ακολούθησε… περίπατος! Η Χίπε έδωσε πανηγυρικό τόνο και το 16-25 ήρθε με άσο της Χριστοδούλου μαζί με την κατάρρευση της τουρκικής ομάδας, που δεν μπορούσε να αντισταθεί στις Ελληνίδες!\nΚοβάσεβιτς: Ο Ολυμπιακός έπαιξε γενναία\nΟ τεχνικός του Ολυμπιακού Μπράνκο Κοβάσεβιτς δεν μπορούσε να κρύψει τη χαρά του μετά την κατάκτηση του CEV Challenge Cup και δήλωσε: «Η ομάδα έπαιξε γενναία σήμερα, όλες ήταν εξαιρετικές. Ο Ολυμπιακός είναι μια ομάδα υψηλού επιπέδου, φτιαγμένη για να πρωταγωνιστεί σε δύσκολες έδρες, για να γυρνάει δύσκολες καταστάσεις. Είναι μια σπουδαία στιγμή για την ομάδα και για τα κορίτσια που έδωσαν τα πάντα για αυτή την επιτυχία και τους αξίζει αυτό το τρόπαιο».\nΑμέσως μετά τον θρίαμβο της γυναικείας ομάδας βόλεϊ του Ολυμπιακού ήταν τα συγχαρητήρια από την ΠΑΕ.\n«Η ΠΑΕ Ολυμπιακός εκφράζει θερμά συγχαρητήρια στην ομάδα βόλεϊ Γυναικών του Συλλόγου μας, για την κατάκτηση της ευρωπαϊκής κορυφής, στον τελικό του Challenge Cup! Κάνατε ολόκληρη την οικογένεια του Ολυμπιακού Συνδέσμου Φιλάθλων Πειραιώς να αισθάνεται για ακόμη μία φορά η περήφανη!»\nΤα εύσημα και από την ΚΑΕ Ολυμπιακός\nΗ ΚΑΕ Ολυμπιακός εξέδωσε συγχαρητήρια ανακοίνωση για το γυναικείο τμήμα βόλεϊ του συλλόγου.\nΗ γυναικεία ομάδα βόλεϊ του Θρύλου, έκανε την ανατροπή στην Τουρκία απέναντι στην Μπούρσα, κατέκτησε την κούπα (Challenge Cup) και έγραψε ακόμη μια ολόχρυση σελίδα στο βιβλίο της ιστορίας του συλλόγου. Η ΚΑΕ Ολυμπιακός συγχαίρει τη διοίκηση του Ερασιτέχνη, το τεχνικό επιτελείο και τις παίκτριες της ομάδας για την ιστορική αυτή στιγμή. Τέτοιοι άθλοι, κάνουν τον Θρύλο ακόμη μεγαλύτερο»!\nΗ τρομακτική στιγμή που κρουαζιερόπλοιο πέφτει σε προβλήτα και την διαλύει [βίντεο]


Οι συγκρούσεις και η επόμενη μέρα στον ΣΥΡΙΖΑ - The President\nΑρχική ΠΟΛΙΤΙΚΗ Οι συγκρούσεις και η επόμενη μέρα στον ΣΥΡΙΖΑ\nΧωρίς τελειωμό είναι το παρασκήνιο και τα συντροφικά «μαχαιρώματα» στο ΣΥΡΙΖΑ, μετά την «εμπρηστική» ανάρτηση του ευρωβουλευτή Στέλιου Κούλογλου ο οποίος μίλησε για ισοπαλία στο άτυπο debate Μητσοτάκη-Τσίπρα, στο πλαίσιο της ΔΕΘ.\nΤο «τσουνάμι» των αντιδράσεων προκάλεσε εσωκομματικό… χάος και ο ευρωβουλευτής υποχρεώθηκε να ανασκευάσει, αφού προηγουμένως απειλήθηκε ευθέως με διαγραφή…\nΤο αιρετικό άρθρο του κ. Κούλογλου έγινε θέμα στον «πρωινό καφέ» της Κουμουνδούρου και μετά από πολλές «ζυμώσεις» αποφασίστηκε η καρατόμηση του, αν δε… συνετιστεί οικειοθελώς, που μεταφράζεται σε έμπρακτη μεταμέλεια.\nΈτσι χθες ο ευρωβουλευτής του ΣΥΡΙΖΑ έκανε δήλωση στην κομματική εφημερίδα Αυγή, χαρακτηρίζοντας «ενδεχομένως άστοχη» την αρχική του παρέμβαση.\nΈνα σκίτσο, όμως, που ανέβηκε το πρωί στον ιστότοπο που διατηρεί ο ευρωβουλευτής του ΣΥΡΙΖΑ, είναι αποκαλυπτικό του παρασκήνιου…\nΣτο εν λόγω σκίτσο, το πλήθος παρακολουθεί μια δημόσια εκτέλεση, ενώ ο δήμιος, μπροστά από μια τεράστια λαιμητόμο που φέρει την ονομασία «social», φωνάζει «Να έρθει ο Κούλογλου στα όργανα να πει την άποψή του!». «Ελευθερία λόγου…», σχολίασε ο πρώην δημοσιογράφος\nΣτην υπόθεση Κούλογλου ενεπλάκη όμως και ο Ευκλείδης Τσακαλώτος ο οποίος πήρε με διακριτικότητα το μέρος του ευρωβουλευτή.\n«Δεν είμαστε σταλινικό κόμμα, δεν υπακούμε τυφλά, εκφραζόμαστε ελεύθερα, ο καθένας έχει το ύφος του. Είτε διαφωνείς είτε συμφωνείς, με συντροφικό τρόπο μπορούμε να λύσουμε τις διαφωνίες μας», τόνισε χαρακτηριστικά, στον “Αθήνα 9,84”.\nΩστόσο η αναφορά του για «σταλινικό κόμμα» είναι ευνόητο ότι χρήζει περαιτέρω διευκρινίσεων και δεν αποκλείεται να ανοίξει νέος γύρος συζητήσεων.\nΣτην Κουμουνδούρου όμως υπάρχει εκνευρισμός γιατί το ζήτημα πήρε διαστάσεις από δηλώσεις στελεχών που συντήρησαν το θέμα στην επικαιρότητα, προκαλώντας επικοινωνιακή ζημιά στο κόμμα.\nΗ εικόνα που βγήκε προς τα έξω είναι ότι όλα κρέμονται από μια λεπτή κλωστή και η προαναφερθείσα κόντρα δεν είναι τίποτε άλλο από ένα ξεκαθάρισμα παλαιών λογαριασμών, στη σκιά της επόμενης ημέρας μετά το συνέδριο του κόμματος και σε δεύτερη φάση στις εθνικές εκλογές.\nΠως «χάλασε» το αφήγημα Τσίπρα στη Θεσσαλονίκη\nΌλα ξεκίνησαν λίγο μετά την ομιλία Τσίπρα στο Βελλίδειο. Στην Κουμουνδούρου επικρατούσε ικανοποίηση για τη νέα «εικόνα» του κόμματος που παρουσίασε η ηγεσία στη Θεσσαλονίκη.\nΈνα θετικό αφήγημα, σύμφωνα με συνεργάτες του προέδρου του ΣΥΡΙΖΑ, που ισοδυναμεί με «Νέα Αρχή», όπως ανέφερε και το κεντρικό σύνθημα στη ΔΕΘ.\nΤα «πανηγύρια» όμως κράτησαν μόλις λίγες ώρες καθώς το άρθρο του Στέλιου Κούλογλου με τίτλο “ΔΕΘ: Ισοπαλία μετά από έναν ανιαρό αγώνα” στην ιστοσελίδα (ΤVXS), προκάλεσε μεγάλες εσωκομματικές αναταράξεις και χάλασε τη …γιορτινή ατμόσφαιρα.\nΕκτός όμως από τη θέση περί ισοπαλίας, ο εν λόγω ευρωβουλευτής έριξε άλλο ένα ενοχλητικό «καρφί» που δεν πέρασε απαρατήρητο.\nΥποστήριξε ότι ο Αλέξης Τσίπρας έπρεπε να αφήσει ανοιχτό το ενδεχόμενο του προσώπου που θα αναλάβει Πρωθυπουργός σε μια προοδευτική κυβέρνηση.\nΕπί της ουσίας έκανε υπόδειξη στον αρχηγό του κόμματος για το πως έπρεπε να απαντήσει στην ερώτηση που δέχθηκε κατά τη διάρκεια της συνέντευξης τύπου.\nΣε αυτό το σημείο ανέλαβε δράση ο κ. Πολάκης ο οποίος επιτέθηκε με σφοδρότητα στον ευρωβουλευτή τον οποίο κάλεσε ουσιαστικά να παραιτηθεί από ευρωβουλευτής και να επιστρέψει στη δημοσιογραφία.\nΟ «ασκός του Αιόλου» άνοιξε και βγήκαν τα μαχαίρια από τα θηκάρια.\nΟ ευρωβουλευτής Δημήτρης Παπαδημούλης που έχει παλιά κόντρα με τον συνάδελφο του στις Βρυξέλλες βρήκε την κατάλληλη ευκαιρία για να πάρει το αίμα του πίσω αναφορικά με τις αιχμές που είχε αφήσει ο κ. Κούλογλου για το πόθεν έσχες του.\n“Ο Αλέξης Τσίπρας παρουσίασε με επιτυχία τους συλλογικούς στόχους του ΣΥΡΙΖΑ στη ΔΕΘ. Για να τους πετύχουμε, χρειαζόμαστε και μπορούμε την Νίκη στις εκλογές! Όχι ισοπαλία. Όλοι και όλες μαζί. Με πρόγραμμα, συλλογική προσπάθεια, πειστικότητα και συνοχή. Και φυσικά Όχι αυτογκόλ!”, έγραψε σε ανάρτηση του στο Τwitter ο Δημήτρης Παπαδημούλης.\nΚατά του κ. Κούλογλου στράφηκε και ο πρώην γραμματέας του ΣΥΡΙΖΑ Πάνος Ρήγας ο οποίος έγραψε στα social media «Πού την είδαν κάποιοι την ισοπαλία; Η προοδευτική διακυβέρνηση δεν έχει ανάγκη πρωθυπουργό μαριονέτα του συστήματος».\nΤη δική του εκδοχή πάντως για την κριτική που άσκησε στην ηγεσία του ΣΥΡΙΖΑ έδωσε ο ευρωβουλευτής, μιλώντας μιλώντας στο “Action 24”, στην εκπομπή με τον Σταμάτη Ζαχαρό και την Κατερίνα Δούκα.\nΟ κ. Κούλογλου ανέφερε εγώ είμαι 30 χρόνια στη δημοσιογραφία και κανείς δεν θα μου αφαιρέσει το δικαίωμα του λόγου. Και οι ευρωβουλευτές πρέπει να συμβάλουν, στο καλό της παράταξης αλλά και της χώρας». «Ήταν μία ισοπαλία του ΣΥΡΙΖΑ, αλλά εκτός έδρας. Δε θέλω να ασχοληθώ με τις αναρτήσεις του Πολάκη, έχω πιο σημαντικά πράγματα», πρόσθεσε.\nΠροηγούμενο άρθροΦως στο τούνελ του ΜΕΤΡΟ Θεσσαλονίκης – Γράφει ο Δ.Κούβελας\nΕπόμενο άρθροΧανιά: Τραυματισμός μαθητή από έκρηξη κροτίδας


Η Kesha αντιδρά στη «θεραπεία» της ομοφυλοφιλίας: «Να αγαπάμε τους ανθρώπους γι' αυτό που είναι»\nΑρχική People Η Kesha αντιδρά στη «θεραπεία» της ομοφυλοφιλίας: «Να αγαπάμε τους ανθρώπους γι’...\nΗ Kesha αντιδρά στη «θεραπεία» της ομοφυλοφιλίας: «Να αγαπάμε τους ανθρώπους γι’ αυτό που είναι»\nΤην αντίδραση της Kesha πυροδότησε μία αμφιλεγόμενη απόφαση περί «θεραπείας» της ομοφυλοφιλίας.\nΗ Kesha είναι άλλη μία διασημότητα που χρησιμοποιεί τα μέσα κοινωνικής δικτύωσης για να πάρει θέση υπέρ των δικαιωμάτων και των φλεγόντων κοινωνικών ζητημάτων.\nΗ 30χρονη τραγουδίστρια θέλησε να εκφράσει τη γνώμη της σχετικά με το θέμα της «θεραπείας» της ομοφυλοφιλίας που έχει προκαλέσει σάλο στη Βραζιλία. Πρόσφατα, οι δικαστικές αρχές της χώρας αποφάνθηκαν ότι οι ψυχολόγοι πρέπει να αντιμετωπίζουν την ομοφυλοφιλία ως ασθένεια.\nΜαζί με τη φωτογραφία ενός άνδρα με τη διάσημη σημαία του ουράνιου τόξου, της σημαία των ΛΟΑΤ, δημοσίευσε το ακόλουθο μήνυμα:\n«Δεν υπάρχει θεραπεία για κάτι που δεν είναι ασθένεια. Θα ήταν επαναστατική ιδέα να υποστηρίζουμε και να γιορτάζουμε και να ΑΓΑΠΑΜΕ τους ανθρώπους γι’ αυτό που είναι, αντί να τους ντροπιάζουμε και να προσπαθούμε να τους αλλάξουμε», σχολίασε.\n«Πρόκειται για ένα επαίσχυντο νομοθέτημα και παρέχω την υποστήριξή μου για την καταπολέμηση αυτής της μεσαιωνικής και απεχθούς απόφασης. Αγαπώ όλους τους ανθρώπους και σέβομαι τα δικαιώματα όλων για να είναι ακριβώς όποιος γεννήθηκε να είναι», πρόσθεσε με τόλμη.\nΗ Kesha ολοκλήρωσε γράφοντας ότι «αυτά είναι “σαμαράκια” (που ελαττώνουν την ταχύτητα) και όχι τοίχοι και θα παλέψουμε».\nΑυτή δεν είναι η πρώτη φορά όπου ο Kesha υπερασπίζεται την κοινότητα του ΛΟΑΤ. Το 2016, είχε κερδίσει το «LGBT Visibility Awards». Στην ομιλία της είχε τονίσει με ενθουσιασμό: «Μην αφήνετε τους ανθρώπους να σας ενοχλούν να αλλάξετε τα πράγματα που σας κάνουν μοναδικούς», είχε πει.\nΤο γράμμα της Kesha στο 18χρονο εαυτό της:\n«Σκοτώθηκες στο δρόμο προς την επιτυχία»


Τα 10 καλύτερα ξενοδοχεία κοντά σε: Sakaori Tanada\nΞενοδοχεία κοντά σε: Ena Valley\nΞενοδοχεία κοντά σε: Iwamura Historical Town\nΞενοδοχεία κοντά σε: Nakasendo Hiroshige Art Museum\nΤα καλύτερα ξενοδοχεία κοντά σε: Sakaori Tanada, Ena\n782-1 Nakanohocho, Ena 509-8231, Gifu Prefecture\nSakaori Tanada: Διαβάστε κριτικές\n1.077 από 2.055 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Sakaori Tanada\nEna: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\n11,3 χλμ. από Sakaori Tanada\n11,7 χλμ. από Sakaori Tanada\n13,7 χλμ. από Sakaori Tanada\n19,6 χλμ. από Sakaori Tanada\n19,7 χλμ. από Sakaori Tanada\n22,5 χλμ. από Sakaori Tanada\n22,8 χλμ. από Sakaori Tanada\n3,6 χλμ. από Sakaori Tanada\n5,0 χλμ. από Sakaori Tanada\n11,1 χλμ. από Sakaori Tanada\n12,2 χλμ. από Sakaori Tanada\n13,2 χλμ. από Sakaori Tanada\n13,4 χλμ. από Sakaori Tanada\n14,2 χλμ. από Sakaori Tanada\n14,3 χλμ. από Sakaori Tanada\n14,5 χλμ. από Sakaori Tanada\n15,8 χλμ. από Sakaori Tanada\n16,9 χλμ. από Sakaori Tanada\n17,0 χλμ. από Sakaori Tanada\n17,2 χλμ. από Sakaori Tanada\n17,7 χλμ. από Sakaori Tanada\n19,1 χλμ. από Sakaori Tanada\n19,8 χλμ. από Sakaori Tanada\n19,9 χλμ. από Sakaori Tanada\n20,0 χλμ. από Sakaori Tanada


Ιάσων Αυγής vs ΑΟ Καρδίας | www.panseraikos.gr\nΙάσων Αυγής vs ΑΟ Καρδίας\nΤετάρτη 19 Σεπτεμβρίου, 2018 17:00\nΓήπεδο: Αυγής - ώρα: 17.00 Παρατηρητής: Τουμπουλίδης Νικόλαος - Γιατρός:Κελεσίδης Βίκτωρ. Αποτέλεσμα πρώτου ημιχρόνου 1-0. Τα γκολ για την Αυγή ο Παναγιωτόπουλος και Βεϊδαμένης. Χαμένο πέναλτι για ΑΟ Καρδίας.\n← Θύελλα Περιστερώνα vs Εθνικός Σοχού\nΠΟ Μαλακοπής Πυλαίας vs Ηρακλής Αμπελοκήπων →\n08/09/2019 17/11/2019 X. Panseraikos


Μπήκα σ' ένα μισοσκότεινο μικρό μπαρ. Στο γωνιακό τραπέζι αριστερά μου ήταν η φίλη μου. Απέναντί μου καθόταν μια κοπέλα με πλούσια σγουρά μαλλιά. Δε με αναγνωρίζεις, ε; με ρώτησε. Και βέβαια σε ξέρω, απάντησα. Ήταν σύζυγος ενός καθηγητή στο Πάντειο, κατοικούσαμε στην ίδια γειτονιά, αλλά δεν είχαμε ποτέ ανταλλάξει ούτε μια απλή καλημέρα. Άλλαξα τα μαλλιά μου, συνέχισε, και μετά μου σύστησε εκείνη που καθόταν στ' αριστερά της. Ήταν νέα, είχε μαύρα γυαλιστερά μαλλιά, με σκόρπιες αραιές άσπρες τρίχες, μαζεμένα προς τα πίσω, και ήταν όμορφη. Είπε πως ήταν δημοσιογράφος.\nΣτην κουβέντα μας η διπλανή μου είπε: Ξέρετε, σκοτώθηκαν με το αυτοκίνητο τα ανίψια της Σ. Ώσπου να τελειώσει την πληροφορία, είδα το δυστύχημα την ώρα που συνέβαινε. Λαμαρίνες και σίδερα πετάχτηκαν στον αέρα. Ήταν ένα πολύ εντυπωσιακό δυστύχημα.\nΜήπως διαβάσατε, ρώτησε η απέναντί μου, τον τρόπο που πέθανε η κόρη του Ρόμπερτ Ρέντφορντ; Ήταν λίγο χοντρούλα, αλλά χαριτωμένη. Ξάπλωσε στο κρεβάτι της, μ' ένα πιστόλι στο χέρι, τράβηξε τη σκανδάλη, η σφαίρα σφηνώθηκε στο ταβάνι και ύστερα έπεσε κάθετα στον αφαλό της.\nΈβλεπα σαν σε κινηματογραφική ταινία την αυτοκτονία, άκουσα ακόμα και την εκπυρσοκρότηση του πιστολιού.\nΕίχα πάντα την απορία γιατί ο τραυματισμός στην κοιλιακή χώρα είναι τόσο επικίνδυνος, θανατηφόρος. Έγειρα το κεφάλι μου να δω τη λίμνη αίματος που θα είχε σχηματιστεί γύρω από το νεκρό της κορμί.\nΗ ζωή δεν είναι τίποτα, είπε κάποια. Εμένα δε με νοιάζει πότε και πώς θα πεθάνω.\nΗ ζωή είναι σπουδαία, αντιστάθηκα, διότι it relates. Θύμωσα αμέσως με τον εαυτό μου γιατί είπα αυτές τις τρεις λέξεις στ' αγγλικά. Η ζωή μεταφέρει τις γνώσεις και τις εμπειρίες της στην επόμενη γενιά. Αυτή είναι η αιώνια ψυχή της. Αν ήσουν σκυλί, δε θα σε πείραζε, γιατί αυτό δε θα μπορούσες ούτε να το πεις. Πιθανόν τα σκυλιά να προαισθάνονται ενστικτωδώς τον θάνατό τους, αλλά πώς τον εννοούν; Εσύ πώς τον εννοείς; Σκεφτόμουν και άλλα, όμως τόσο γρήγορα, που δεν προλάβαινα να τα πω.\nΣκεφτόμουν επίσης πως εκείνες τις στιγμές είχα ξεπεράσει τον χρόνο στον ρυθμό του τικ τακ του ρολογιού και μπορούσα να κάνω ταυτόχρονα πιο πολλά πράγματα από ένα. Να είμαι παρούσα σε μια συζήτηση και να βλέπω ένα ατύχημα που έγινε κάπου αλλού, κάποια άλλη ώρα. Θυμόμουν και τον Μπρεχτ. Ο ηθοποιός δε ζει τα γεγονότα· τα αφηγείται. Είναι σαν δημοσιογράφος όταν περιγράφει ένα αυτοκινητικό ατύχημα. Το μεταφέρει. Το αναπαριστάνει. Η τέχνη του απαιτεί να είναι πειστικός.\nΈνιωσα το βάρος μιας πλάκας στο στήθος μου. Είδα τον εαυτό μου, ανάμεσα σε άσπρα σεντόνια, ακίνητο σ' ένα ξύλινο κιβούρι, σ' έναν ολόκλειστο χώρο. Θα είχα πεθάνει.\nΜε ξύπνησε ένας βήχας. Ο δικός μου. Τον είχα ακούσει προτού μπω στο μπαρ.\nΤα μάτια μου άνοιξαν μόνα τους.\nΗ πλάκα άρχισε να ανυψώνεται μέχρι που έγινε ένα άσπρο ταβάνι. Το διέσχιζαν κάποιες φωτεινές λωρίδες.\nΠροσπάθησα να αυτοσυγκεντρωθώ στην τελευταία ώρα της ζωής μου.\nΣηκώθηκα από το κρεβάτι, άνοιξα την μπαλκονόπορτα του Ξενοδοχείου «Ayvalik Palace» στο λιμάνι της ομώνυμης πόλης και είδα τα φώτα μιας πλευράς της, προσπαθώντας να της δώσω τη γεωγραφική της θέση. Μάλλον βορινή.\nΕίχα έρθει από την Προύσα, μερικές ώρες πριν, είχα αφήσει τον σάκο μου στο ξενοδοχείο και είχα βγει για μια βόλτα γύρω από το λιμάνι.\nΈνα βραδινό αεράκι είχε αφήσει τις καρέκλες των υπαίθριων καφενείων και φαγάδικων άδειες, ακόμα και του γνωστού καφενείου με τα μεγάλα γράμματα στο μέτωπό του: ORFANOS. Με καλησπέρισε ένας σερβιτόρος. Του ανταπέδωσα τον χαιρετισμό.\nΠερπάτησα στα σοκάκια στο παλιό λιμάνι του Αϊβαλιού, μεταφέροντας από την Προύσα τον βήχα που είχα αρπάξει στις αρχές του Νοεμβρίου. Θυμήθηκα τον Νίκο Ίκαρη, γλύπτη που έζησε πολλά χρόνια στη Νέα Υόρκη, ο οποίος μου είχε πει ότι το επίθετό του ήταν Αϊβαλιώτης, απ' όπου προέρχονταν οι γονείς του, αλλά αυτός το είχε αλλάξει.\nΜπήκα σ' ένα μεγάλο καφενείο, άδειο από πελάτες. Κάθισα δίπλα στη βεράντα, με κλειστή τώρα την τζαμαρία του. Ένα νεαρό ζευγάρι καθόταν στη γωνία.\nΔεν μπορούσα, εξαιτίας του βήχα, να πω στον σερβιτόρο τη λέξη: τσάι.\nΑπό τον βήχα μου έτριζαν τα τζάμια. Εκείνος το υπέθεσε και μου το έφερε.\nΎστερα από λίγο ήρθε το αφεντικό. Θα σου κάνω ένα φασκόμηλο, είπε, που πίνουν οι Έλληνες. Δε θέλω να το πληρώσεις.\nΉπια και το ζεστό φασκόμηλο, αλλά ο βήχας συνέχιζε.\nΒγήκα από το καφενείο, ήταν η μια γωνία του σοκακιού, η άλλη ήταν το ξενοδοχείο. Στο ισόγειό του, που σχημάτιζε τη γωνία, ήταν ένα πολύ μικρό μπαρ, «Le Petit Bar», ήταν μισοσκότεινο, οι πελάτες σε δυο μικρά τραπεζάκια.\nΣτάθηκα για ένα λεπτό αναποφάσιστη.\nΤελικά μπήκα στο ξενοδοχείο.\nΑνέβηκα στο δωμάτιό μου. Από το μπαλκόνι του αντίκριζα τα φώτα, τη ζωή.\nΈκλεισα την μπαλκονόπορτα.\nΜπήκα στο κρεβάτι με τα άσπρα κλινοσκεπάσματα. Σκέπαζα τον βήχα μου με το άσπρο μαξιλάρι.\nΕίχα τελειώσει μια αφήγηση.\nΔεν είχα πεθάνει.\nΔεν ήμουν σκυλί.


Η στρατιωτική αυτή αποστολή ήταν μια άτυπη σοβιετική διπλωματική αντιπροσωπεία στην Αθήνα.\nΗ παραμονή της σοβιετικής αποστολής συνεχίστηκε κανονικά και κατά την περίοδο του Κόκκινου Δεκέμβρη, σα να μην συνέβαινε τίποτα! Επίσης, την ίδια ώρα που μαίνονταν οι μάχες, ο κατευθυνόμενος σοβιετικός τύπος δεν αφιέρωσε ούτε μια γραμμή στην «εθνική μας αντίσταση» και στον «τιτάνιο αγώνα της για τη λευτεριά». Πλήρης σιωπή! Κι όχι μόνον αυτό.\nΟ ίδιος ο Ποπώφ\nαρνήθηκε δύο φορές κατά την περίοδο των γεγονότων να δεχθεί αντιπροσωπία του ΚΚΕ!\nΜάλιστα, δύο μέρες μετά την αναχώρηση του Τσώρτσιλ, ακολούθησε ενημέρωση του Έλληνα πρεσβευτή στην Μόσχα για τον επικείμενο διορισμό σοβιετικού πρεσβευτή στην Αθήνα. Την μη ανάμειξη της Μόσχας υπέρ του ΚΚΕ, την αναγνώρισε και ο ίδιος ο Τσώρτσιλ: «Ο Στάλιν τήρησε αυστηρώς και πιστώς τη συμφωνία μας του Οκτωβρίου και κατά την Δεκεμβριανή ανταρσία ούτε μία λέξη μομφής εσημειώθη στην Πράβδα ή την Ιζβέστια».\nΤον Δεκέμβριο του 1944, ο Β΄ Π. Π. συνεχιζόταν. Ναι μεν ο Στάλιν ήταν σύμμαχος και είχε υπογράψει συμφωνίες με τους Άγγλους και τους Αμερικανούς, είχε δε «ειδική σχέση» με τον Ρούσβελτ, αλλά ήταν και εξαιρετικά δύσπιστος κι έτρεμε στην ιδέα ότι στο τέλος «θα του τη φέρουν». Ειδικά στον Τσώρτσιλ δεν είχε καμμία εμπιστοσύνη και φοβόταν ότι θα παρασύρει εναντίον του τον Ρούσβελτ.\nΤι ακριβώς φοβόταν ο Στάλιν; Ότι, οι Γερμανοί – σχεδόν απίθανο με ηγέτη τους τον Χίτλερ, αλλά εξαιρετικά πιθανό με κάποιον από τους Στρατηγούς που σχεδίαζαν να τον ανατρέψουν- θα υπέγραφαν ανακωχή με τους Αγγλοαμερικανούς και μετά όλοι μαζί θα στρέφονταν εναντίον της ΕΣΣΔ. Είχε, επίσης, ο Στάλιν την έμμονη ιδέα, ότι αν οι Αγγλοαμερικανοί καταλάμβαναν πριν απ’ αυτόν την Γερμανία, θα διέλυαν την συμμαχία μαζί του και θα επιτίθονταν στην Σοβ. Ένωση.\nΗ γνώμη μου είναι, ότι ο Στάλιν διέταξε την ηγεσία του ΚΚΕ να προκαλέσει με κάθε τρόπο εμφύλιο πόλεμο, στον οποίο δεν είχε σκοπό να αναμιχθεί βοηθώντας το ΚΚΕ, αντιθέτως είχε σκοπό να τους πουλήσει, μόνο και μόνο για να αποδείξει ότι είναι αξιόπιστος σύμμαχος, που τιμά τις συμφωνίες που υπογράφει, ώστε να καλλιεργήσει κλίμα αμοιβαίας εμπιστοσύνης και να φάει με την ησυχία του την μισή Ευρώπη που του παραχώρησαν οι Αγγλο-αμερικανοί. Ίσως δε, του ζητήθηκε να κάνει κάτι τέτοιο, να δώσει δηλαδή ένα έμπρακτο παράδειγμα των καλών του προθέσεων, με θύμα την Ελλάδα.\nΣε κάθε περίπτωση, όλο αυτό το σατανικό σχέδιο που παίχτηκε πίσω από τις πλάτες των απλών κομμουνιστών, ήταν σίγουρα εις γνώσιν της ηγεσίας του ΚΚΕ! Την άποψη αυτή ενισχύει και ο Τσώρτσιλ στα απομνημονεύματά του, όταν γράφει ότι: «Είχε φτάσει ο καιρός όπου οι διάφορες συμφωνίες μας θα δοκιμάζονταν στην πράξη. Στην διάσκεψη της Μόσχας, είχα πετύχει την αποχή της Ρωσίας, πράγμα που πλήρωσα πολύ ακριβά».\nΈγγραφο 1ο (με το οποίο αποδεικνύεται ότι η σοβιετική γραμμή στο ΚΚΕ δίδεται μέσω Βουλγαρίας): Ραδιοτηλεγράφημα (αρ. 171) του Dimitrovπρος τον Kostov για την αποκατάσταση επικοινωνίας του ΚΚΕ με τη σοβιετική πλευρά, μέσω Βουλγαρίας (18.11.1944): «Δώστε στον Αναστασιάδη τον κωδικό του Petrov, όμως προσωρινά ας επικοινωνεί κρυπτογραφικά μαζί μας μέσω της δικής σας οδού».\nΈγγραφο 2ο: Ραδιοτηλεγράφημα του Kostov (αρ. 22) προς τον Dimitrov για τα τεκταινόμενα στην Ελλάδα (13.12.1944): «Οι Έλληνες ζητούν την αποκατάσταση της επικοινωνίας με ασύρματο μαζί σου. Ο Ρούσσος επέστρεψε από το Βελιγράδι και αναχώρησε. Ο αγώνας στην Αθήνα συνεχίζεται, όχι ανεπιτυχώς. Οι δικοί μας δεν έχουν την πρόθεση να συνθηκολογήσουν».\nΈγγραφο 3ο: Ραδιοτηλεγράφημα του Kostov προς το ΚΚΕ για τη γνώμη του Dimitrov σχετικά με τις μάχες της Αθήνας (15.12.1944): «Ο Ρούσσος αναχώρησε πριν από λίγες μέρες. Ο παππούς συμβουλεύει ο αγώνας να συνεχιστεί. Εμείς κάνουμε κάθε τι το δυνατό». Υπάρχει περίπτωση ο Δημητρώφ να έπαιζε παιχνίδια για λογαριασμό άλλων; Αποκλείεται! Γιατί εκτός όλων των άλλων είχε και τον σοβιετικό στρατό απάνω από το κεφάλι του, οπότε αν παρέκλινε έστω και κατά κεραία από τις εντολές του Στάλιν, θα έμενε χωρίς… κεφάλι. Άρα…\nΈτσι, σε ομιλία του ενώπιον της 3ης Ολομέλειας της Κ.Ε. του ΚΚΕ, τον Οκτώβριο του 1950, ο Ζαχαριάδης είπε τα εξής: «Αν αραδιάσετε τα γεγονότα κατά ημερομηνίες, θα εύρετε ότι ο Σιάντος ήτο ένας κατάσκοπος των Άγγλων, ένας ύποπτος χαρακτήρας, ένας χαφιές». Επίσης, στο βιβλίο του «Προβλήματα Καθοδήγησης», ο Ζαχαριάδης γράφει: «Επιτρέψαμε στονΣιάντο, ο οποίος ήταν πράκτωρ του εχθρού, να πουλήσει και να καταστρέψει την επανάσταση».Πιστεύω, ότι, οι κατηγορίες του Ζαχαριάδη για τον Σιάντο ήταν άδικες.\nΆλλωστε, στο ΚΚΕ όποιος αναλάμβανε Γ.Γ. κατηγορούσε τον προηγουμένο ως προδότη! Το ίδιο υπέστη και ο ίδιος ο Ζαχαριάδης, όταν αντικαταστάθηκε αργότερα από άλλον.\nΤο σίγουρο είναι ότι όλοι οι ηγέτες του ΚΚΕ επιλέγονταν από την Μόσχα.Ούτε εκλέγονταν, ούτε αναδεικνύονταν. Όλοι τους, λοιπόν, ήταν απλά όργανα της Μόσχας και τίποτα παραπάνω. Ότι τους έλεγε η Μόσχα έκαναν.\nΔεν έπαιρναν δικές τους πρωτοβουλίες, ούτε χάραζαν την πολιτική γραμμή του κόμματος. Και ο Σιάντος από την Μόσχα είχε επιλεγεί για να αναπληρώσει τον Ζαχαριάδη.\nΔιάλεξε η Μόσχα έναν πράκτορα των Άγγλων για την προσωρινή έστω ηγεσία του ΚΚΕ; Πολύ αμφιβάλλω. Αλλά, ακόμα κι αν δεχθούμε πως ο Σιάντος ήταν πράκτορας των Άγγλων και παράκουσε τις εντολές του Στάλιν στα Δεκεμβριανά, θα αρκούσε ένα νεύμα του Ποπώφ για να εκπαραθυρωθεί αμέσως από την αρχηγία του ΚΚΕ. Κι είχε όλον τον χρόνο ο Ποπώφ για να το κάνει αυτό πριν τα Δεκεμβριανά.\nΈχω τη γνώμη, ότι μετά την ήττα στα πεδία των μαχών και το ξεπούλημα από τον Στάλιν, έπρεπε να βρεθεί κάποιος «αποδιοπομπαίος τράγος», για να τα φορτωθεί όλα. Έτυχε αυτός να είναι ο Σιάντος. Επίσης, όπως προανέφερα, πιστεύω, ότι ο Σιάντος είχε λάβει την εντολή από τον Στάλιν να προκαλέσει εμφύλιο πόλεμο (για να τον χάσει!), κατά συνέπεια, αφού ήξερε το μυστικό και υπήρχε ο κίνδυνος να το αποκαλύψει ανά πάσα στιγμή και να εκτεθεί ο Στάλιν ανεπανόρθωτα, έπρεπε να φύγει από τη μέση και να διασυρθεί μετά θάνατον.\nΕφόσον, λοιπόν, ο Σιάντος δεν ήταν πράκτορας των Άγγλων, καταρρέει η θεωρία περί της αγγλικής ευθύνης για τα Δεκεμβριανά. Επίσης, αν υπολογίσουμε τα δεδομένα της εποχής, και πάλι καταλήγουμε στο συμπέρασμα ότι οι Άγγλοι δεν προκάλεσαν τα Δεκεμβριανά. Δεν μπορούσαν να ρισκάρουν, οι Άγγλοι, πρόκληση εμφυλίου πολέμου, εφόσον δεν ήταν καθόλου σίγουρο ότι θα επικρατούσαν οι φίλιες προς αυτούς δυνάμεις. Υπενθυμίζω, ότι την ημέρα που ξεκίνησε η κομμουνιστική ανταρσία, η φιλοβρετανική κυβέρνηση Παπανδρέου ήλεγχε το κέντρο της Αθήνας, τα νησιά, την Κρήτη, την Ήπειρο και την Ανατολική Μακεδονία.\nΚι αν δεν υπήρχε η συγκλονιστική αντίσταση των ανδρών του Συντάγματος Μακρυγιάννη, η Αθήνα θα είχε πέσει στα χέρια των κομμουνιστών κι όλα θα είχαν τελειώσει! Να υπενθυμίσω, επίσης, ότι οι βρετανικές δυνάμεις που βρίσκονταν στην Αθήνα πριν τα Δεκεμβριανά ήταν απελπιστικά μικρές, ενώ οι σοβαρές ενισχύσεις έφτασαν πολύ αργότερα, στις 15 Δεκεμβρίου. Δεν πρέπει να μας διαφεύγει επίσης, το γεγονός ότι οι βρετανικές ενισχύσεις ήρθαν άρον-άρον από το μέτωπο της Ιταλίας, στο οποίο οι μάχες μαίνονταν και η έλλειψη των δυνάμεων που μεταφέρθηκαν στην Ελλάδα έγινε αισθητή τις επόμενες μέρες. Επίσης, δεν πρέπει να ξεχνάμε ότι ο ίδιος ο Τσώρτσιλ επισκέφθηκε την Ελλάδα κατά την διάρκεια της κρίσης για να παρέμβει προσωπικά και επιτόπου. Η επίσκεψή του δεν ήταν επίσκεψη αναψυχής, αλλά επίσκεψη υψηλού κινδύνου και υψηλού ρίσκου. Θα διακινδύνευε ο ίδιος ο Τσώρτσιλ τη ζωή του εάν οι μυστικές του υπηρεσίες είχαν στήσει την κομμουνιστική ανταρσία; Μ’ όλα αυτά δεν θέλω βέβαια να ευλογήσω την βρετανική πολιτική γενικά, αλλά στην περίπτωση των Δεκεμβριανών δεν προκύπτει βρετανικός δάκτυλος.\nΗ στάση, όμως, των ΗΠΑ στα Δεκεμβριανά, ήταν πραγματικά πολύ περίεργη. Είναι ενδεικτική η δήλωση του Αμερικανού υπουργού εξωτερικών Στεττίνιους, την παραμονή της ανταρσίας: «Πολιτική των ΗΠΑ ήταν πάντοτε να απέχουν από κάθε επέμβαση στις εσωτερικές υποθέσεις των άλλων εθνών. Συμφώνως με την πολιτικήν αυτήν, οι ΗΠΑ αποφεύγουν με σχολαστικότητα να επεμβαίνουν στις υποθέσεις των χωρών, οι οποίες απελευθερώνονται από τους Γερμανούς. Η πολιτική των ΗΠΑ αντίκειται σε οποιαδήποτε επέμβαση, η οποία θα επηρέαζε την εσωτερική κατάσταση, οιασδήποτε από τις χώρες που απελευθερώνονται.\nΟ αμερικανικός λαός, βεβαίως, αντιμετωπίζει με συμπάθεια τις προσδοκίες των κινημάτων αντιστάσεως και των αντιφασιστικών στοιχείων στις απελευθερωθείσες χώρες. Ο αμερικανικός λαός γνωρίζει ότι οι ομάδες αυτές, οι οποίες πολέμησαν τόσο θαρραλέα κατά των Γερμανών, δεν προτίθενται να παρεμποδίσουν τις παρούσες τόσο σημαντικές στρατιωτικές επιχειρήσεις κατά της Γερμανίας» (πηγή: «Πως θεμελιώθηκε η Pax Americana » – Γ. Γεωργαλά, σελ. 939). Η δήλωση αυτή δημοσιεύθηκε στην πρώτη σελίδα του «Ριζοσπάστη» της 3ης Δεκεμβρίου και υπήρξε η καλύτερη ενθάρρυνση προς τους κομμουνιστές για την έναρξη του «δευτέρου γύρου»!\nΟι ΗΠΑ κράτησαν ουδέτερη στάση (μέχρι παρεξηγήσεως) καθ’ όλη την διάρκεια της ανταρσίας. Να τονίσουμε επίσης, την εχθρική στάση που τήρησε ο αμερικανικός τύπος, ο οποίος ήταν ελεγχόμενος, εφόσον ο παγκόσμιος πόλεμος συνεχιζόταν, έναντι της βρετανικής πολιτικής στην Ελλάδα. Γράφει ο «Ριζοσπάστης» της 3/12/1944: «Την στιγμή που ο Παπανδρέου και η αντίδραση κάνουν ότι μπορούν για να διαλύσουν τον ΕΛΑΣ, ο αμερικανικός τύπος αφιερώνει μακρά άρθρα στην ηρωϊκή δράση και τα ηρωϊκά κατορθώματα των Ελλήνων ανταρτών.\nΟι «Τάϊμς της Νέας Υόρκης» στο σημερινό φύλλο τους δημοσιεύουν ανταπόκριση του ανταποκριτού του «Ασοσιέιτετ Πρές» που περιγράφει τους αγώνες του ΕΛΑΣ. Δύο από τα μεγαλύτερα περιοδικά των Ηνωμένων Πολιτειών, το «Λάϊφ» και το «Κόλλιερς» αφιερώνουν, στα τελευταία τεύχη τους, ολόκληρες σελίδες στη δράση του ΕΛΑΣ που «πολέμησε τον κατακτητή και τελικά απελευθέρωσε την Ελλάδα και κέρδισε τον θαυμασμό όλου του δημοκρατικού κόσμου».\nΕπίσης, φανερά εχθρική στάση προς την κυβέρνηση Παπανδρέου και την βρετανική επέμβαση, έδειξαν και οι ανταποκριτές των αμερικανικών εφημερίδων στην Ελλάδα, με πιο χαρακτηριστική περίπτωση αυτήν του Νμίτρι Κέσσελ: «Ο Βρετανός πρέσβης στην Αθήνα, Λήπερ, διαπιστώνει: Η ουδετερότητα των Αμερικανών χρησιμοποιήθηκε στο έπακρο από τον ΕΛΑΣ και την προπαγάνδα του. Ήταν ένα πρώτης τάξεως τονωτικό γι’ αυτούς. Οι περισσότεροι Αμερικανοί ανταποκριτές κατηγορούσαν τους Βρετανούς και υποστήριζαν τους κομμουνιστές»(πηγή: «Πως θεμελιώθηκε η Pax Americana» – Γ. Γεωργαλά, σελ. 942).\nΠολύ διαφωτιστικά στοιχεία, σχετικά με το βρώμικο αμερικανικό παιχνίδι, είναι και τα αναγραφόμενα στην έκδοση της εφημερίδας «Ελευθεροτυπία», με τίτλο «Από τα Δεκεμβριανά στον Εμφύλιο»: «Τον Οκτώβριο του 1944 η εφημερίδα του αμερικανικού στρατού «Η Αστερόεσσα» δημοσίευσε άρθρο με τίτλο «Η συνάντηση Τσώρτσιλ-Στάλιν», όπου αναφερόταν ότι: Αν και μικρές βρετανικές δυνάμεις είχαν φτάσει στο ελληνικό έδαφος, υπήρχαν ενδείξεις ότι η Ελλάδα βαδίζει προς εμφύλιο πόλεμο λόγω των αντιπαραθέσεων επί πολιτικών ζητημάτων και σε πείσμα της συμφωνίας που υπογράφηκε πρόσφατα. Περί τα τέλη Νοεμβρίου «Η Αστερόεσσα» δημοσίευσε φωτογραφία «του γενειοφόρου υποστράτηγου Άρη Βελουχιώτη» μ’ έναν αντάρτη που καταγόταν από το Οχάιο.\nΗ φωτογραφία και το σχόλιο της εφημερίδας του στρατού των ΗΠΑ ήταν έκδηλα υπέρ του καπετάνιου του ΕΛΑΣ. Οι αντιπρόσωποι του OSS στην Ελλάδα, Κ. Κουβαράς και Τζ. Φατσέας (που αργότερα εντάχθηκε στη ΣΙΑ), φωτογραφίζονταν με τον Άρη, τον πιο γνωστό αντιβρετανό αντάρτη ηγέτη. Ο Βελουχιώτης είχε πειστεί για την κατά κάποιο τρόπο «φιλοΕΑΜική» αμερικανική θέση και σε γράμμα του, τον Μάρτιο του 1945, διατυπώνει τη θέση ότι αν δεν έκανε σοβαρά οπορτουνιστικά λάθη η ηγεσία του ΚΚΕ θα είχε επιτρέψει στη Σοβιετική Ένωση «να επέμβει ενεργότερα» στη διάρκεια του Δεκέμβρη, «όπως δεν αποκλείεται και αυτή η Αμερική»…\nΣτις 4 Δεκεμβρίου, ενώ οι μάχες έχουν ξεσπάσει, η ηγεσία του ΕΛΑΣ Αθήνας μετέδωσε στον Σιάντο: Κατά τη διάρκεια μιας μάχης, Αμερικανοί στρατιώτες και αξιωματικοί εκδηλώθηκαν υπέρ ημών και εδήλωσαν ότι οι Αμερικανοί θα βοηθήσουν. Στις 7 Δεκεμβρίου, ο Βρετανός υπουργός Χ. Μακμίλαν σημείωσε στο ημερολόγιό του ότι: Τα νέα από την Ελλάδα είναι πολύ άσχημα, τα ίδια είναι και από την Ιταλία. Η Ελλάδα έχει μια επανάσταση και η Ιταλία είναι χωρίς κυβέρνηση. Και στις δύο περιπτώσεις έχουμε εγκαταλειφθεί από τον Αμερικανό μας σύμμαχο. Το 1945, ο ειδικός απεσταλμένος του προέδρου Τρούμαν στο Λονδίνο, ο Τζόουζεφ Ντέβις διαπίστωσε ότι ο Τσώρτσιλ αναμφίβολα θα θυμάται ακόμα τη στάση μας στην ελληνική κατάσταση κατά τη σύγκρουση του Δεκέμβρη, όταν αφέθηκε να πολεμήσει μόνος τις δυνάμεις του ΕΛΑΣ ».\nΕτικέτες ΕΜΦΥΛΙΟΣ, ΚΚΕ\nΑνώνυμος 29 Δεκεμβρίου 2013 - 7:12 μ.μ.\nΓΙΟΡΤΗ ΜΙΣΟΥΣ ΤΟΥ ΚΚΕ.\nΜΟΝΟ ΓΙΑ ΠΑΙΔΙΑ ..................«ΜΕΤΑΝΑΣΤΩΝ»


Καρέκλα κηπου προσφορές και τιμες | Promotheus\nΑρχική / Προϊόντα / Καρέκλα κηπου\nΚαρέκλα κηπου προσφορές και εκπτωσεις\nΣτο Promotheus γνωρίζουμε όλες τις ευκαιρίες, τις εκπτώσεις, τις προσφορές και όλα τα κουπόνια που είναι διαθέσιμα για το καρέκλα κηπου. Μπορούμε να ανακαλύψουμε τις καλύτερες εκπτώσεις και θα είμαστε οι πρώτοι που θα σας ειδοποιήσουμε για το πότε υπάρχουν εκπτώσεις για το καρέκλα κηπου. Αυτό σημαίνει ότι μπορείτε να κάνετε φοβερή οικονομία στις αγορές σας κάθε εβδομάδα. Απλώς δείτε πώς οι προσφορές και τα κουπόνια από τα πιο πρόσφατα φυλλάδια θα μπορούσαν να σας εξοικονομήσουν χρήματα για το καρέκλα κηπου.\nΔείτε την τιμή του καρέκλα κηπου στους αγαπημένους σας εμπόρους λιανικής\nΡίξτε μια ματιά στις προσφορές και τις ευκαιρίες που ισχύουν για τα αγαπημένα σας προϊόντα, όπως τα καφές, καπάκι, καφετιέρα, κάπαρη, καφετιέρα με κάψουλες. Εδώ στο Promotheus, είναι όλα σε ένα μέρος. Απέχετε μόλις ένα κλικ από ακαταμάχητες προσφορές. Μην ξεχνάτε να μας παρακολουθείτε - εργαζόμαστε διαρκώς για τη βελτίωση της υπηρεσίας μας και προσθέτουμε νέες εκπτώσεις και προσφορές καθε ημέρα για να είμαστε σε θέση να σας προσφέρουμε τις χαμηλότερες τιμές!